text:
Prezident Erdogan Katoliki dünýäniň dini lideri Papa Fransisk bilen söhbetdeş boldy
Türkiýäniň Prezidenti R.T. Erdogan Katoliki dünýäniň dini lideri Papa Fransisk bilen telefon arkaly söhbetdeş boldy
Prezident Diwany çeşmelerinden alynan maglumata görä telefon söhbetdeşliginde jöhitler, hristianlar we musulmanlar tarapyndan mukaddes hasap edilýän Iýerusalimdäki soňky wakalar we Gazada palestinaly demonstrantlaryň nyşana alynmagy bilen bagly başdan geçirilýän dartgynlyk ara alynyp maslahatlaşyldy.
Üç din üçin mukaddes bolan Iýerusalimiň statusynyň düzgüniniň bozulmagynyň kabul edilmejekdigini aýdan Prezident Erdogan Gazada goragsyz palestinalylara garşy edilýän adamzat gymmatlyklaryna ters gelýän hüjümleriň we adam pidalarynyň utandyryjydygyny belledi.
Türkiýäniň döwürleýin başlygy hökmünde 18-nji maýda Stambulda Yslam hyzmatdaşlyk guramasynyň nobatdan daşary maslahatynyň geçiriljekdigini aýdan türk lider BMG-niň garamagynda meseläniň ele alynmagynyň örän wajypdygyny beýan etdi.
Başdan geçirilýän hadysalara çuňňur gynanç bildiren Papa Fransisk parahatçylyk üçin Iýerusalimiň ýörite bir statusa eýe boljak iki döwletli bir çözgüdiň hökmanydygyny nygtady.
Bigünä adamlaryň nyşana alynmagyny we adamlaryň janyna kast edilmeginiň kabul edilmejekdigini aýdan Papa Fransisk: “Halkara jemgyýet çözgüt üçin BMG-niň ýolbaşçylygynda gerek bolan çäräni görmeli” diýdi.


c: text/html

text:
Türkmenistanda çagalar baglarynyň tölegleriniň 10 esse gymmatladylandygyna garamazdan, çagalara berilýän bilimiň we iýmitiň hiliniň gowulanmaýandygyny, Azatlygyň okyjylary we ýerli çeşmeleri aýdýarlar.
Ýatlap geçsek, geçen ýylyň 1-nji noýabryndan başlap, Türkmenistanda çagalar baglarynyň tölegleri Aşgabatda 10 manatdan we welaýatlarda 8 manatdan 80 manada duýdansyz ýokarlandyryldy.
Ene-atalaryň ençemesi bahalaryň gymmatladylandygyny, emma aradan üç aý çemesi wagtyň geçendigine garamazdan, çagalar baglarynda berilýän hyzmatlaryň we naharlaryň hiliniň gowulanmaýandygyny aýdyp, tölegleriň nämäniň hatyrasyna artdyrylandygyna akyl ýetirip bilmeýändiklerini belleýärler.
Özüni Murgap etrabynyň ýaşaýjysy diýip tanyşdyran okyjymyz obalardaky çagalar baglarynyň mundan azyndan 50 ýyl ozal bina edilendigini we ondan bäri oba ýaşaýjylarynyň ortaça dört esse köpelendigini aýdyp, jaýlara çagalaryň sygmaýandygyny, olaryň juda darlyk edýändigini aýdýar.
“Çagalar baglarynyň bir otagynda 20-25 çaga bolmaly bolsa, olarda 30-32 çaga bolýar. Gyşyna ýyladyş sistemasy tas asla işlänok diýen ýaly. Şonuň üçinem çagalar baglarynda ýerli ussalaryň elde ýasan gaz peçleri ýakylýar ýa-da split kondisionerleriniň ýyladyjysy bilen otaglary azda-kemde ýyladyp gün görýäris. Tomus paslynda bolsa, bu tersine bolýar” diýip, adynyň efirde agzalmazlygyny soran murgaply okyjymyz aýdýar.
Bu ýagdaýyň Balkan welaýatynyň Bereket etrabynyň Uzynsuw obasyndaky, Marynyň Tagtabazar etrabynyň Marçak obasyndaky we bu welaýatyň Murgap etrabynyň Şordepe obasyndaky çagalar baglarynda hem gaýtalanýandygyny, Azatlygyň biri-birinden garaşsyz çeşmeleri aýdýar.
Aşgabatly ýazyjy we synçy Amnamyrat Bugaýew bilen telefon arkaly söhbetdeş bolan bu çeşmelerimiz agzalýan obalardaky çagalar baglarynda işlemeli ýörite bilimli kadrlaryň hem ýetmezçilik edýändigini, munuň bolsa çaga berilýän terbiýäniň we öwredilmeli ilkinji endikleriň hiline ýaramaz täsir ýetirýändigini gürrüň berdiler.
“Çagalar bagynda işleýän işgär 10 çemesi adam bolsa, olaryň bolup bilse 3-4-sinde mekdebe çenli ýaşly çagalar edaralarynda işlemek boýunça ýörite bilimleri bar. Galan 6-7 terbiýeçi obadaky mekdebi, ýagny umumy orta bilimi tamamlanlar diýip aýdýarlar. Ylaýta-da, çagalar baglarynyň programmasyna laýyklykda, aýdym-saz sapaklary geçilmeli, olara surat çekmek endikleri öwredilmeli, saz çalmagyň ilkinji başarnyklary öwredilmeli. Ynha, bu zatlar umuman amal edilenok. Sebäbi spesialist, kadr ýok diýip aýdýarlar” diýip, Bugaýew maryly we balkanly ýaşaýjylara salgylanyp aýtdy.
Galyberse-de, agzalýan etraplardaky çagalar baglarynda çagalara berilýän naharyň hilinde hem gowulyga tarap üýtgeşmäniň görünmeýändigine, olarda aşpezlik ugrundan ýörite hünärli adamlaryň işlemeýändigine hem üns çekilýär.
“Pul almaly bolanda, iki elläp alýarlar. Ýöne çagalara berilmeli hyzmatyň hili hiç üýtgemeýär” diýip, adynyň efirde agzalmazlygyny soran maryly ýaşaýjy aýdýar.
Ýatlap geçsek, ýurtda çagalar baglarynyň tölegleriniň 10 esse ýokarlandyrylmagyna ene-atalaryň köpüsi nägilelik bildirip, Daşoguz welaýatynda bolsa perzentleri çagalar bagyna gatnaýan raýatlaryň ençemesi protest ýörişi geçiripdi.
Çagalar baglarynyň tölegleriniň ýokarlandyrylmagy, Türkmenistanda ilata “mugt” berilýän ýeňillikleriň ýatyrylan, saglyk ätiýaçlandyryş tölegleriniň 50% gymmatladylan, jemgyýetçilik awtobus gatnawlarynyň nyrhlarynyň 30 teňňeden 50 teňňä çykarylan mahalynda bolup geçdi.

robotstxt: allowed

filter: keep


text:
Hormatly prezidentimiz!
Siz ýurdumyzyň iň uly, iň jogapkärli we şol bir wagtyň özünde-de iň uly erk-ygtyýarly bolan emeldarysyňyz! Siziň ägirt uly jogapkärçilikli wezipäňiziň hatyrasyna size ýekeje hem nädogry maglumaty ýetirmegiň uly ýalňyşlykdygyna berk düşünmek bilen, adalatly bir hakykaty size uly bir hormat bilen ýetirmek isleýän.
Indi ençeme ýyl bäri, welaýatara ýollaryň talaba laýyk bolup hiç bitmeýändigini, bir ýerini oňaryp bolýançalar, onuň öň ýanynda oňarlan ýeriniň sandan çykýandygyny, munuň netijesinde ulagly bu ýollardan aşmaly bolanda ulaga uly tehniki, eýesine bolsa maddy zyýanyň ýetýändigini siziň hut özüňize ýetirmegi makul bilýärin.
Taryhda beýik soltanlara hut özüniň emeldarlary tarapyndan ýalan, galp maglumatlar berilmeginiň netijesinde geçmişdäki beýik döwletlerimiziň ýykylmagyna sebäp bolan käbir gynançly maglumatlary okanyňda gaty gynanýarsyň. Indi biz ylmy taýdan ösen döwürde ýaşaýarys. Ylma daýanyp geçmişde göýberilen hatalary gaýtalamajak bolmaly. Elbetde size ýollar gowy diýip aldaýan bolaýmasynlar diýip, Öz gözüm bilen gören ýagdaýlarymy aýtýaryn.
Ýollarymyz gaty erbet. Aşgabatdan Daşoguza ulagymda geçdim. Baryp gelenimde ulagyma tekiz ýolda 5 ýylda süreňde-de ýetmejek zyýan ýetdi. Indi bu ulaga uzak ýere ynam edip münmäge gorkýan, öýüme sag-aman ýetip bilse bolýar diýdim.
600 km çemesi ýoly bar eken. Onuň zordan 100km çemesi ýeri oňuşarlyk gowy. Galan 500km töweregi ady ýol diýäýmeseñ... Ýoldaky erbet çukurlar, üýşmek aswaltlar sowup gutarar ýaly däl. Ulagyň abat geçmejegini bilip, gaty haýal sürüp 12 sagatda geçdim. Bolmasa ulagym orta ýolda galjakdy. Daşary ýurtlaryň gowy ýollaryna gözümiz gidýär. Biz haçan şonuň ýaly gowy ýollarda maşyn süreris?!
Hormatly Prezidentimiz eger bu zatlara ynanmasaňyz, özüňiz ulagyňyzda bu ýoldan geçip görüň. Siziň maşgalaňyza degişli birwagt saýlawa münip baran ak reňkli žiguli ulagyňyz-a bu ýoldan aşyp hem bilmez. Siziň ulagyňyzyň ýolda bozulyp galmagyny islemeýärin. Şonuň üçin çydamly ulagda bu ýoly barlap görmegiňizi haýyşt edýärin. Belki şonda muny düzetmäge bir çäre döredersiňiz...!
Redaksiýadan: Okyjylaryň hatlary bolşy ýaly çap edilýär. Hatlarda aýdylanlar Azatlyk Radiosynyň resmi pozisiýasyny şöhlelendirmeýär.


text:
Okeaniýa ýurtlaryndan gelen türgenler hem-de toparlaryň resmi wekilleri Ýapyk binalarda we söweş sugnaty boýunça V Aziýa oýunlaryna gatnaşmagyň şowly hem-de sebitleýin sporty ýaýbaňlandyrmakda taryhy döwrüň bolandygyny nygtap, gatnaşyjylara uly tejribe gazandyran Aşgabat 2017 oýunlarynyň peýdasynyň geljekki ýyllarda hem görüljekdigini belläp geçdiler.
Okeaniýanyň jemi 19 sany Milli Olimpiýa komitetleri (bilelikde ONOC) Aziýanyň Olimpiýa Geňeşiniň (AOG) Aşgabatda geçiriljek oýunlara gatnaşmak baradaky çakylygyny kabul edip, öz türgenlerini hem-de toparlarynyň resmi wekillerini Aşgabada ugratdylar.
Türkmenistanyň Guramaçylyk komiteti Aşgabat 2017 oýunlaryna gatnaşjak toparlaryň uçar petek çykdajylaryny öz hasabyna amala aşyrdy. Okeaniýa ýurtlaryndan gelen takmynan 250 sany türgen Ýapyk binalarda we söweş sungaty boýunça V Aziýa oýunlarynyň çäginde sportuň 11 görnüşi boýunça ýaryşlara gatnaşdy.
“Biz Türkmenistanyň Guramaçylyk komiteti hem-de Aziýanyň Olimpiýa Geňeşi tarapyndan biz üçin döredilen mümkinçilikler üçin çäksiz minnetdarlygymyzy bildirýäris” diýip, Fijiniň Olimpiýa komitetiniň baş ýerine ýetiriji müdiri hem-de Baş kätibi Lorreýn Mar döredilen mümkinçilikler üçin sagbolsun aýtdy.
“Bu ajaýyp binalarda ýaryşlara gatnaşan türgenlerimiz öz ukyplaryny has-da kämilleşdirerler. Sebäbi gynansak-da, Fijide beýle sport desgalary ýok. Okeaniýa hem-de Aziýa ýurtlarynyň arasynda has-da dostlukly we ysnyşykly aragatnaşyklary ýola goýulmagyny örän ýerlikli diýip hasap edýäris” diýmek, bilen Lorreýn sözüni jemledi.
Marşal adalarynyň Milli Olimpiýa komitetiniň Baş kätibi Terri Sasser Ýapyk binalarda we söweş sungaty boýunça Aziýa oýunlaryna gatnaşan okeaniýaly türgenler üçin ençeme bähbitli pursatlaryň bolup geçendigini belläp, şeýle diýdi:
“Biz bu ýaryşlara gatnaşanymyza örän şat. Çünki, Ýuwaş ummanda ýerleşýän adalar sport ýaryşlaryň aglabasyna gatnaşyp bilenoklar. Sebäbi geçilmeli ýol uzak hem-de örän çykdajyly. Şeýle-de bu oýunlary gurnan ýurt oýunlar üçin düýpli taýýarlyk görüpdir. Sport desgalarynyň ajaýyplygy hem-de türkmen halkynyň myhmansöýerligi biziň garaşanymyzdan has-da ýokary boldy. Biziň gatnaşan oýunlarymyz Olimpiýa oýunlarynyň derejesinde gurnalan. Aşgabat şäheri geljekde-de Olimpiýa oýunlaryny geçirip biler. Sebäbi, sizde munuň üçin ähli mümkinçilikler bar”.
Aziýanyň Olimpiýa Geňeşi hem-de Okeaniýa ýurtlarynyň Milli Olimpiýa komitetleri iki uly sebiti bir sport çäresinde jemlemek üçin örän uly işleri alyp bardylar. Häzirki günlerde şaýat bolýan wakalarymyz bolsa, şol işleriň miwesidir.
Okeaniýa ýurtlary ýaryşlara gatnaşmak üçin ilkinji gezek Aziýanyň Olimpiýa Geňeşi tarapyndan VIII Aziýa Gyşky oýunlara çagyryldy. Bu oýunlar Ýaponiýanyň Sappori şäherinde geçirildi. Emma, okeaniýaly türgenler ol oýunlardan hiç hili medal gazanyp bilmedi. Soňra olar Ýapyk binalarda we söweş sungaty boýunça Aziýa oýunlaryna gatnaşmaga çakylyk aldylar hem-de dört sany Okeaniýa ýurtlarynyň baýdagy olaryň ýeňijileriniň münbere münmegi bilen asmana galdyryldy.
Mikroneziýanyň Federatiw Ştatlaryndan gelen sprinter Alwin Martin bile gelen ýoldaşlarynyň Aşgabat şäherinde gurlan sport desgalaryny görüp haýran galandygyny, şeýle-de oýunlar döwründe beýleki toparlar bilen dostlukly aragatnaşyk goýup bilendiklerini aýdyp, bize şeýle gürrüň berdi: “Biz jennete düşen ýaly bolduk. Aşgabat şäherini suratlandyrmak üçin ulanyp biljek ýeke-täk sözüm, bu bir behişt. Türgenler şäherçesinde türgenler üçin gurlan binalar hem-de türgenleşik desgalary şeýle bir owadan. Hatda start bloklary hem täze. Meniň türgenleşen şäherimde ýapyk binada gurlan trekler ýok, şonuň üçin-de men ilkinji gezek ýapyk binada ýaryşýaryn” diýip, Allwin Martin begenjini beýan etdi.


text:
Balaryçylyk
Balaryçylyk-azyk meselesini çözmekde beyleki iýmitler bilen bir hatarda uly ähmiýete eýedir, bal arysy 2 sany funksiýany ýerine ýetirýär:
- Balarylary ösumliklerin güllerini tozanlandyrmakda ägirt uly ähmiýete ýetirýär.
- balarylary gymmatly azyk omümlerini: ary balyny, mumy, ary zäherini, ary şepbigini (propolisi), tozanjyk, ene ary süýdüni öndürýär. Balary önümleri adam uçin ýeke iýmit bolman, olar möhüm derman, berhiz, kosmetiki serişdedir.
Meňzeş makalalar[üýtget | edit source]
- Düýedarçylyk
- Maldarçylyk
- Gylýalçylyk
- Balykçylyk
- Balaryçylyk
- Guşçulyk
- Ýüpekçilik


text:
Wagt, tarap, maksat, ýagdaý, mukdar, deňeşdirme aňladyp, işliklere baglanyp gelýän sözlere hallar diýilýär.
ir, giç, haýal.
Biz okuwa ir geldik. Ekinimiz tekiz gögerdi.
Türkmen dilinde birnäçe sözler atlara baglanyp gelenlerinde sypatlara degişli bolup, işliklere baglanyp gelenlerinde hallara degişli bolýarlar.
gowy adam (sypat), gowy işleýär (hal).
Hallar özleriniň gurluşy taýdan üç hili bolýarlar: asyl, ýasama we goşma-tirkeş hallar.
Yzy hiç hili goşulmasyz düýp görnüşinde ulanylýan hallara asyl hallar diýilýär.
giç, tiz, häzir, indi, çalt.
Her hili goşulmalaryň kömegi bilen ýasalan hallara ýasama hallar diýilýär.
Goşulma kabul etmedik ýa-da biri -dan, -den, -ma, -me, -ba, -be, -a, -e goşulmalaryny kabul eden birmeňzeş sözleriň, sinonimleriň, antonimleriň tirkeşip gelmegi, şeýle hem iki, üç sözüň many taýdan birikmegi arkaly belli bir düşünjäni aňlatmaga hyzmat edýän hallara goşma-tirkeş hallar diýilýär.
gaýra-gaýra, günbe-günden, püre-pür, ýüzbe-ýüz.
Asyl hallar özleriniň baglanyşýan sözlerinden aýry ýazylýarlar.
Ol hemişe ir gelerdi.
Söz ýasaýjy -ça, -çe goşulmasy arkaly ýasalan hallar goşulyp ýasalýar.
Men Orazgülçe ýazyp bilmeýärin.
Bir bogunly dodak çekimlili sözlere -yn, -in goşulmasy goşulanda, ikinji bogundaky çekimli ses uzyn aýdylýandygy sebäpli, dodaklandyrylman ýazylýar.
Günki, oňyn. Öýin-öýin aýlandyk.
Bu goşulmalaryň -n görnüşi soňy e sesine gutaran sözlere goşulýar. Şonda e sesi ä sesine öwrülip aýdylýar we ýazylýar.
Biz öýlän öýe ýygnandyk.
Birmeňzeş sözleriň, antonimleriň tirkeşip gelmeginden hasyl bolan hallaryň arasynda defis goýlup ýazylýar.
Gaýra-gaýra bakar men.
Basym taýdan birleşip, bir düşünjäni aňladýan goşma hallar bile ýazylýarlar.
günuzyn, ilkiagşam, gijara we ş. m.
Basym taýdan birleşmän, bilelikde ulanylýan goşma hallar aýry ýazylýarlar.
Meselem; birnäçe gün bäri, şu mahal.


text:
Türkmenistanyň prezidenti Gurbanguly Berdimuhamedow anna güni ýene bir gezek öz egindeşleriniň hasabatlaryny diňledi, olaryň aýdýan uly ösüş sanlaryny tassyklady, aýlyk zähmet haklarynyň artandygyny aýtdy we, “başga işe geçýändigi sebäpli”, statistika gullugynyň başlygyny täzeledi.
Читайте также на русском
TDH-nyň maglumatyna görä, 2018-nji ýylyň ýanwar-aprel aýlarynyň netijeleri boýunça,ýurtda “jemi içerki önümiň ösüş depgini 6,2 göterime deň boldy”.
Şeýle-de neşir ýurduň iri we orta kärhanalarynda ortaça zähmet aýlyk hakynyň, 2017-nji ýylyň degişli döwri bilen deňeşdireniňde, 8,9 göterim ýokarlanandygyny tassyklap, zähmet haklarynyň, pensiýalaryň, döwlet kömek pullarynyň we talyp haklarynyň öz wagtynda hem-de doly möçberde maliýeleşdirilendigini habar berýär.
Bu maglumat milli manadyň ABŞ dollarynyň garşysyndaky hümmetini rekord derejelerde ýitirýän ($1 - “gara bazarda” 16 manatdan geçdi, emma resmi kursda 3,5 manat bolmagyna galýar), daşary ýurtlarda okaýan türkmen studentleriniň Türkmenistanyň bank kartlary arkalyöz ene-atalary tarapyndan iberilýän serişdäni hem idili alyp bilmeýändikleri barada şikaýat edýän wagtynyň yz ýanyna gabat geldi.
Munuň üstesine, soňky dört aýda ýurtda azyk we senagat harytlarynyň, dermanlaryň, transport-ulag hyzmatlarynyň bahalarynyň ençeme esse ýokary galandygy, iş orunlarynyň kemeldilýändigi, pensiýa ýaşyna ýeten tejribeli işgärleriň işden çykarylýandygy hakynda resmi taýdan tassyklanylmaýan we inkär edilmeýän maglumatlar bar.
Türkmenistanyň hökümet mejlislerinde ýurtdaky makro-ykdysady görkezijiler boýunça uly-uly ösüş sanlarynyň getirilmegi, şol bir wagtda real durmuşa, raýatlaryň iş, gazanç etmek mümkinçiliklerine we giň ýaýran korrupsiýa, parahorlyk bilen bagly kynçylyklar barada umuman dymylmagy täzelik däl.
Ikinji tarapdan, döwlet baştutany wagtal-wagtal “statistika edaralarynyň öňünde durýan wezipelere ünsi çekýär”.
Resmi habara görä, Berdimuhamedow 4-nji maýdaky hökümet mejlisinde hem jemgyýetçiligiň “ygtybarly statistiki maglumatlar bilen yzygiderli üpjün edilmelidigini” belledi.
“Döwlet derejesinde dolandyryş çözgütlerini kabul etmek üçin dessin-maglumat statistik seljermesiniň ylmy usulyýetiniň esasynda öz wagtynda toplanan doly we anyk statistiki maglumatlaryň bolmagy zerur şert bolup durýar” diýip, döwlet eýeçiligindäki metbugat prezidenti sitirleýär.
Megerem şu talaby ödemändigi üçin, Aýna Öräýewa Statistika baradaky döwlet komitetiniň başlyklygyndan boşadyldy we onuň ornuna komitetiň başlygynyň orunbasary bolup işlän Halykdurdy Gurbanow bellenildi. Resmi düşündirişde A.Öräýewanyň başga işe geçendigi aýdylýar, ýöne haýsy işe geçendigi anyklaşdyrylmýar.
Prezident Berdimuhamedow adatça hökümet mejlisinde getirilýän, şol bir wagtda Döwlet statistika gullugy tarapyndan tassyklanylýan uly ösüş sanlaryny açyk şübhe ýa-da sorag astyna almaýar. Emma onuň hökümet derejesinde tassyklanan uly ösüş sanlaryna garaman, birbada iki orunbasaryny çalşyrýan halatlary hem bolýar.
Bu geçen ýylyň aprelinde, hökümet başlygynyň nebit-gaz senagaty we oba hojalygy pudaklaryna gözegçilik edýän orunbasarlary işden boşadylanda hem şeýle boldy.
Şonda wise-premýer Ýagşygeldi Kakaýew ýylyň birinji çärýeginde nebiti gaz kondensaty bilen çykarmak planynyň 109,7 göterim, nebiti gaýtadan işlemek planynyň 105,3 göterim ýerine ýetirilendigini aýtdy; Aýna Öräýewa bolsa “hasabat döwründe ähli pudaklarda önüm öndürmegiň ýokary möçberleriniň göze ilýändigini” ynandyrmaga çalyşdy. Ýöne bu ynandyrmalar prezidenti “ösüş gazanýan” egindeşlerini täzelemekden, olaryň “ýolbaşçylyk eden döwründe ýagdaýyň gowulyga tarap üýtgemändigini” boýun almakdan saklamady.
4-nji maýdaky hökümet meglisiniň dowamynda prezident Durdymyrat Atadurdyýewi “Türkmengaz” döwlet konserniniň “Gazygaýtadanişleýiş” müdirliginiň Gyýanlydaky polimer zawodynyň direktory; Döwrangeldi Sapbaýewi Ahal welaýatynda gazy gaýtadan işleýän we benzin öndürýän täze zawodyň direktory; Annadurdy Kösäýewi Deňiz we derýa ulaglary döwlet gullugynyň başlygynyň orunbasary, şol bir wagtda Türkmenbaşy Halkara deňiz portunyň başlygy; Leýli Gurbanowany “Nesil” gazetiniň baş redaktorynyň orunbasary; Sülgün Babaýewany Mary welaýatynyň Sakarçäge etrabynyň häkiminiň orunbasary wezipelerine belledi.
Şeýle-de, Aýjeren Atajanowa, "özüne ynanylan wezipäni oňarmandygy üçin", Mary welaýatynyň Sakarçäge etrabynyň häkiminiň orunbasary wezipesinden boşadyldy.
Bu gezek hiç resmä “soňky duýduryş” berilmedik hem bolsa, mejlis käýinçsiz we berk käýinçsiz hem geçmedi: “wezipe borçlaryny göwnejaý berjaý etmän, gullugyň bellenen tabşyryklarynyň ýerine ýetirilmegini üpjün etmändigi üçin” diýip, Deňiz we derýa ulaglary döwlet gullugynyň başlygy Amanmyrat Gurdowa; energetika ministri Çarymyrat Pürçekowa käýinç yglan edildi.
Bu käýinçler Döwlet gümrük gullugynyň başlygy Atadurdy Osmanowa yglan edilen käýinjiň yz ýanyna gabat geldi.
Türkmenistanda garaşsyzlyk ýyllarynda prezidentiň karary bilen jogapkär wezipelere bellenilen we soňra "wezipe borçlaryny talaba laýyk ýerine ýetirmändikleri üçin" diýlip käýinç, berk käýinç, soňky duýduryş yglan edilen, wezipeden boşadylan, jogapkärçilige çekilen ozalky resmileriň sanynyň örän kändigi çaklanylýar, emma bu barada resmi sanlar eleýeterli däl.
Başlygy täzelenen Döwlet statistika gullugynyň saýtynda, esasy ykdysady görkezijiler, işsizligiň derejesi beýlede dursun, hatda ýurduň ilat sany barada hem anyk magluma berilmeýär.


text:
Zigfrid Lenz
Zigfrid Lens (1926–2014) — Meşhur nemes ýazyjysy Zigfrid Lens 1926-njy ýylyň 17-nji martynda, Germaniýanyň Elk şäherçesinde dünýä indi. 1943-nji ýylda okuwyny tamamlanyndan soň harby gulluga çagyrylýar. Uruşdan soň ol Gamburg uniwersitetiniň pelsepe, iňlis dili we edebiýat fakultetini tamamlaýar. «Asmandaky çaýkeller»(1951) atly ilkinji romanyndan gazanan galamhakyna ýazyjy Keniýa syýahat edýär.
Günter Grass, Genrih Böll, Günter Aýh ýaly belli ýazyjylar bilen birlikde, Zigfrid Lenz hem Germaniýanyň ýazyjylar bileleşigine goşulypdyr. 1968-nji ýylda çap etdiren «Nemes sapaklary» romany Lense bütindünýä meşhurlygyny getirýär. Bu eser tiz wagtyň içinde, takmynan, 30 dile terjime edilip, nemes diliniň iň meşhur eserleriniň hataryna goşulýar. «Ülkäni öwreniş muzeýi»(1978) we «Arneniň mirasy»(1999) romanlary hem okyjylar tarapyndan gyzgyn garşylanypdyr. Ýazyjy Gýöte baýragyna, Frankfurt çaphanaçylarynyň baýragyna, Halkara Nonino baýragyna mynasyp bolýar.
2008-nji ýylda çap edilen «Bir minutlyk dymyşlyk» romany ýazyjynyň şu wagta çenli çykaran iň soňky eseridir. Romanlarynyň köpüsinde jemgyýetçilik durmuşyny suratlandyrýan ýazyjynyň bu eseri söýgä hem çagalyga bagyşlanandygy sebäpli, Zigfrid Lensiň döredijiliginde aýratyn orun eýeleýär.
Ýazyjy biziň döwrümizde hem okyjylary häli-şindi täze kitaplary bilen begendirýär.


text:
Gezelenje gitmezden ozal, öňi bilen, özüňiziň TMCELL aragatnaşyk hyzmatlaryny sazlaň:
Baran ýurduňyzda TMCELL telefonyňyzy açyň. Eger-de häýsydyr bir sebäplere görä, telefonyň ýerli aragatnaşyk operatorynyň ulgamynda hasaba alynmagy awtomatiki ýagdaýda bolup geçmese, onda ony özbaşdak ýerine ýetiriň. TMCELL müşderilerine rouming hyzmatyny berýänleriň arasyndan ýerli aragatnaşyk operatoryny saýlaň.
Özüňiziň telefonyňyza jaňlary we SMS-leri adatça edişiňiz ýaly kabul ediň. Türkmenistana ýa-da beýleki ýurtlara jaň ediň, SMS ugradyň.
Rouming üçin artykmaç tölemezden, Türkmenistanyň bahalary boýunça öýjükli aragatnaşykdan peýdalanmak üçin, Siz TMCELL SIM-kartyny edinip bilersiňiz. Munuň üçin golaýdaky TMCELL müşderilerine hyzmat ediş ofisine baryň, öz ýurduňyzda berlen pasporty almaklygy ýadyňyzdan çykarmaň
Habarlaşmak-merkeziniň 088 telefon belgisini ýatda saklamak peýdalydyr.


text:
“Yslam döwleti” toparynyň Owganystandaky lideriniň geçen aýda Nangarhar regionynda owgan hökümetiniň we ABŞ-nyň bilelikdäki operasiýalarynyň netijesinde öldürlendigini ýurtlaryň resmileri 7-nji maýda mälim etdiler.
Abdul Hasib geçen ýylda Hafiz Saeediň ABŞ-nyň sürüjisiz uçary tarapyndan öldürilmeginiň yzýanybellenipdi. Onuň ABŞ-nyň ýörite güýçleriň 50 sany harbysynyň we 40 sany owgan harbysynyň gatnaşmagynda geçirilen ýörite çäräniň netijesinde öldürilendigi ABŞ-nyň we Owganystanyň ýaragly güýçleriniň bilelikdäki beýannamasynda aýdylýar.
Owganystanyň prezidenti Aşraf Ghani Hasibiň ölümini tassyklady.
Prezidentiň edarasynyň 7-nji maýda agşam çap eden beýannamasynda Hasibiň 10 gün mundan öň öldürlendigi, emma köpçülige mälim etmezden öň “hökümetiň täzeligi tassyklamak we onuň ölümi barada ygtybarly bolmak isländigi” aýdyldy.
Beýannamada Hasibiň 8-nji martda Kabulyň harby keselhanasynda onlarça adamyň öldürilmegine getiren hüjümiň esasy guramaçysy bolandygy aýdylýar.
ABŞ-nyň harbylarynyň aýtmagyna görä, Nangarhar welaýatynda söweşlerde ulanylan ýadro bolmadyk iň güýçli ýaragyň peýdalanylmagynyň netijesinde 13-nji maýda 94 sany söweşiji öldürilipdir. Bu ýeriň söweşijileriň baş ýolbaşçylarynyň merkeziniň ýerleşýändigi aýdylypdy.


text:
Prezident Si Jinping Hytaýyň söwdadaky we geosyýasatdaky global täsirini ýokarlandyryp biljek söwda başlangyçlary esasynda Pekine toplanan 29 lideriň gatnaşýan sammitinde Aziýada we Ýewropada terrora garşy hyzmatdaşlykdan başlap maliýe hyzmatdaşlygyna çenli has ýakyn hyzmatdaşlyga çagyrdy.
Iki günlük sammit hytaý lideriniň “Bir guşak, Bir ýol” inisiatiwasyny, gadymy Ýüpek ýoluny gaýtadan dikeltmegi wagyz etmäge bagyşlandy. Bu inisiatiwa ilkinji gezek 2013-nji ýylda yglan edildi.
Si bu başlangyç üçin $124 milliardlyk maliýe serişdesini wada berdiwe bu gatnaw ýoly portlar, demirýollar, awtoulag ýollary, senagat parklary arkaly Hytaýy Afrika, Aziýa we Ýewropa ýurtlary bilenbirleşdirmeli.
Rus we türk prezidentleri Wladimir Putin bilen Rejep Taýyp Erdoganyň hem gatnaşýansammitinde çykyp gürlän Si günbatar diplomatlaryna bu planyň diňe Hytaýyň global täsirini artdyrmak synanyşygyndan ybarat däldigini ynandyrmaga çalyşdy.
"Guşagy we Ýoly ilerletmek bilen, biz duşman taraplaryň arasyndaky köne oýunlaryň ýodasyndan gitmeris” diýip, Si aýtdy.
ABŞ-nyň prezidenti Donald Tramp halkara söwdasynda we gatnaşyklarynda “Amerikany ilkinji orunda goýmagy” wada beren bolsa, Si globallaşmagy gorap çykyş etdi.
Şeýle-de Si Ýüpek ýoly planyna gatnaşýan ýurtlara we halkara guramalaryna $8.70 milliard möçberindäki serişdäni wada berdi. Ol bu proýektiň hemmeler, şol sanda Ýewropadakylar we Afrikadakylar üçinem açykdygyny aýtdy.
Putin sammitiň açylyşynda çykyş edip, oňa gatnaşýanlara proteksionizmiň dünýä ykdysadyýeti üçin howp bolup durýandygyny aýtdy.
Şeýle-de Putin, Moskwanyň Ukrainanyň Krym sebitini anneksiýa etmegi bilen baglykda Kremle garşy girizilen günbatar sanksiýalaryny nazarda tutup,“bikanun sanksiýalardan” zeýrendi.
Bu sammite günbatar liderleriniň hem birnäçesi gatnaşýar, Britaniýa, Fransiýa we Germaniýa oňa ýokary derejeli maliýe resmilerini iberdi. Birleşen Ştatlar bolsa bu sammite Ak tamyň uly geňeşçisini iberdi.
Şeýle-de bu sammite özbek prezidenti Şawkat Mirziýoýew, gazak prezidenti Nursoltan nazarbaýew, gyrgyz prezidenti Almazbek Atambaýew, belarus prezidenti Aleksandr Lukaşenko, Pakistanyň premýer-ministri Nawaz Şarif, Serbiýanyň premier-ministri Aleksandar Wusiç gatnaşýar.
Pakistan Pekindäki halkara forumyň öň ýanyndan Hytaý bilen 500 million dollar çemesindäki täze ylalaşyklara gol çekdi. Resmiler 13-nji maýda bu serişdäniň Hytaý-Pakistan ykdysady koridoryna wada berlen 57 milliard dollaryň üstüni ýetirýändigini aýtdylar.
Pakistanyň öňden gelýän duşmany bolan Hindistan Pekine resmi delegasiýa ibermekden boýun gaçyrdy, sebäbi Hytaýyň Pakistanyň içinden geçmeli 57 milliard dollarlyk söwda koridory Kaşmiriň dawaly Himalaý sebitini hem öz içine alýar.
Düýbi ABŞ-da ýerleşýän “Human Rights Watch” 13-nji maýda Merkezi Aziýa bilen serhetleşýän günbatar Hytaýda täze Ýüpek ýolunyň ugrunda ýaşaýan adamlara daralyşyndan alada bildirdi.
Adam hukuklaryny goraýan topar hytaý häkimiýetleriniň bu proýekte Sinjiaň regionynyň ilatynyň päsgel bermeginden çekinip, “mümkin bolan gozgalaňyň öňüni almak üçin gözegçilgi we repressiýany güýçlendirendigini” aýtdy.Sinjiaň esasan türki dilli etniki uýgur musulmanlarynyň ýaşaýan ýeridir.


text:
17 Haziran 2015 Çarşamba
Aşgabatda Türk Gurluşyk Materiallary Senagatynyň Sergisi Işine Başlady
Paýtagtymyzyň Sergi köşgünde Türkmenistanyň Söwda-senagat edarasy hem-de “Meridyen” türk kompaniýasy tarapyndan guralan Türkiýe Respublikasynyň gurluşyk materiallary senagatynyň sergisi açyldy.
Açylyş dabarasyna hökümetiň agzalary, Mejlisiň, ministrlikleriň we pudak edaralarynyň ýolbaşçylary, Türkmenistanda resmi taýdan bellenilen diplomatik wekilhanalaryň baştutanlary, jemgyýetçilik guramalarynyň, köpçülikleýin habar beriş serişdeleriniň wekilleri gatnaşdylar.
Sergä gatnaşmak üçin türkmen paýtagtyna Türkiýe Respublikasynyň dürli sebitlerinden — Stambuldan, Ankaradan, Izmirden, Mersinden we beýleki ýerlerden işewürleriň uly wekiliýeti geldi.
Bu ýere ýygnananlar hormatly Prezidentimiz Gurbanguly Berdimuhamedowyň sergä gatnaşyjylara iberen Gutlagyny ruhubelentlik bilen diňlediler. Döwlet Baştutanymyz Gutlagynda bu serginiň ikitaraplaýyn söwda-ykdysady gatnaşyklary ösdürmekde, türkmen-türk telekeçileriniň hyzmatdaşlygyny ösüşiň täze derejesine çykarmakda, haryt dolanyşygynyň möçberlerini artdyrmakda, Türkiýäniň kompaniýalary we maýadarlary bilen işewür gatnaşyklary giňeltmekde, milli ykdysadyýetimize daşary ýurt maýasyny giňden çekmekde uly ähmiýete eýe boljakdygyna ynam bildirdi.
Häzirki döwürde Türkiýe ýurdumyzyň iri söwda-ykdysady hyzmatdaşlarynyň biridir. Türkmenistanda ýaýbaňlandyrylan giň möçberli maksatnamalaryň, döwlet ösüşine degişli taslamalaryň durmuşa geçirilmegine işjeň gatnaşýan türk işewürleri geljegi uly türkmen bazarynda öz orunlaryny barha pugtalandyrýarlar. Esasan hem olar gurluşyk materiallary senagatynda we gurluşyk pudagynda üstünlikli hyzmatdaşlyk edýärler.
Muňa serginiň gerimi hem şaýatlyk edýär. Bölümlerde kompaniýalaryň we telekeçileriň jemi 140 töweregi öz diwarlyklaryny görkezdiler. Türkmenistan bilen hyzmatdaşlygy ösdürmäge gyzyklanma bildirýän türk şereketleriniň arasynda “Assan-panel”, “Geoteknik”,
“Aksan steel”, “Netral Electrik”, “Nidayet Çelik”, “Deneim Makina” we beýlekiler bar.
Gurluşyk materiallary senagatynda, ýaşaýyş jaýlaryny, edara binalaryny we kärhanalary bezemek üçin harytlary çykarmak babatda öňdäki orunlary eýeleýän türk öndürijileriniň tehniki täzelikleri giňden görkezilýär.
Kompaniýalaryň ajaýyp bezelen bölümlerinde dürli önümleriň nusgalary—metal gurnama, üçek, bezeg we örtük önümleri, santehniki enjamlar, elektrik geçiriji we yşyklandyryjy toplumlar, galyplyk, şol sanda ýerasty geçelgeleriň gurnamalaryny guýmak üçin galyplyk ulgamlary, ýylylyk saklaýjy aýratyn häsiýeti bolan gelşikli penjireler we gapylar hem-de beýlekiler görkezilýär. Bölümde transformatordan başlap, beton garyja çenli ýöriteleşdirilen enjamlar aýratyn orun tutýar. Sergi merkeziniň açyk meýdançasynda ýöriteleşdirilen tehnikalar görkezildi.
Sergide logistika, gurluşyk hem-de gurluşyk materiallaryny öndürmek ulgamynda, binalaryň daşky we içki bezeg işlerini alyp barmakda türk kompaniýalary bilen hyzmatdaşlyk edýän ýurdumyzyň telekeçileri hem diwarlyklaryny görkezdiler.
Köpsanly adamlar, potratçy kompaniýalaryň we pudak edaralarynyň, hususy işewürligiň wekilleri sergide görkezilen önümler bilen içgin tanyşdylar.
Ýurdumyzdaky gurluşyklaryň gerimini göz öňünde tutanyňda, Türkmenistan bu ulgamda innowasiýalary giňden ornaşdyrmaga gyzyklanýar. Paýtagtymyzda hem-de sebitlerde giň gerimli ýaşaýyş toplumlarynyň, sebitde deňi-taýy bolmadyk sport desgalarynyň taslamalary durmuşa geçirilýär. Ösen durmuş we ulag düzümleri döredilýär, iri ýokary tehnologiýaly kärhanalar bina edilýär. Ýurdumyzyň hem-de daşary ýurtlaryň işewürleri bu sergini geljegi uly tehnologiýalar bilen tanyşmaga, türkmen kärdeşleri bilen gurluşyk materiallary senagatynda we gurluşyk enjamlary ulgamynda hyzmatdaşlygy ösdürmek boýunça täze teklipleri ara alyp maslahatlaşmaga, türk işläp düzüjileri we iberijileri bilen amatly şertnamalary baglaşmaga ajaýyp mümkinçilik hökmünde kabul etdiler.
Türkmen paýtagtynda Türkiýe Respublikasynyň gurluşyk senagatynyň önümleriniň her ýylda guralýan bu sergisi biziň ýurtlarymyzyň hyzmatdaşlygynyň baý tejribä hem-de uly kuwwata eýediginiň aýdyň subutnamasy bolup durýar hem-de milli ykdysadyýetleriň serişdelerini we üstünliklerini nazara alanyňda, söwda-ykdysady gatnaşyklarda täze sepgitlere ýetmäge gönükdirilendir.
Dürli ugurlarda üstünlikli ösdürilýän hyzmatdaşlygy artdyrmakda hakyky gural bolup hyzmat edýän şeýle işewür çäreler ýurdumyza halkara jemgyýetçiligine maýa goýum kuwwatynyň giňden görkezmäge, önümçilikleriň we tehnologiýalaryň dürli pudaklarynda öňdebaryjy dünýä tejribesi bilen tanyşmaga ajaýyp mümkinçilik döredýär.
Ertir sergi öz işini dowam eder.
Kaydol: Kayıt Yorumları (Atom)


text:
Awstraliýaly bilermenler sportuň intellektual görnüşleriniň adam ömrüniň dowamlylygyna nähili täsir edýändigini aýdyňlaşdyrmagy ýüregine düwdüler. Barlaglar garaşylmadyk netijäni berdi. Alymlar eýýäm, köpden bäri çylşyrymly sport şikesleri ýaly halatlardan daşgary, türgenleriň adaty adamlara garanyňda, uzak ýaşaýandygyny öňe sürýärdiler. Sidneý uniwersitetiniň işgärleri 16 müň küştçüniň terjimehalyny okap, olar beýleki adamlardan 7 ýyl köp ýaşaýarlar diýen netijä geldiler.
Bilermenleriň pikirine görä, küştçüleriň uzak ýaşamagynyň syry, olaryň saýlan hünärine bagly däl hem bolup biler. Ýöne alymlar delilleri inkär edip bolmaz diýýärler. Mundan beýläk bilermenler “akyl üçin türgenleşigiň” muşdaklarynyň uzak ýaşaýanlygynyň syrynyň sebäplerini anyklamagy niýet edinýärler diýip, “Plos” saýtynda habar berilýär.
Awstraliýaly bilermenler sportuň intellektual görnüşleriniň adam ömrüniň dowamlylygyna nähili täsir edýändigini aýdyňlaşdyrmagy ýüregine düwdüler. Barlaglar garaşylmadyk netijäni berdi. Alymlar eýýäm, köpden bäri çylşyrymly sport şikesleri ýaly halatlardan daşgary, türgenleriň adaty adamlara garanyňda, uzak ýaşaýandygyny öňe sürýärdiler. Sidneý uniwersitetiniň işgärleri 16 müň küştçüniň terjimehalyny okap, olar beýleki adamlardan 7 ýyl köp ýaşaýarlar diýen netijä geldiler.


text:
Milli Liderimiz Meksikada bolup geçen ýer titremesi zerarly gynanç bildirdi
Türkmenistanyň Prezidenti Gurbanguly Berdimuhamedow Meksikanyň Birleşen Ştatlarynyň Prezidenti Enrike Penýa Nýeto ýurtda bolup geçen, köp sanly adam pidalaryna, şikes ýetmelere hem-de uly möçberli weýrançylyklara getiren ýer titremesi zerarly gynanç hatyny iberdi.
Döwlet Baştutanymyz şu agyr pursatda Türkmenistanyň halkynyň hem-de Hökümetiniň adyndan, şeýle hem hut öz adyndan gurban bolanlaryň maşgalalaryna, dogan-garyndaşlaryna hem-de ýakynlaryna çuňňur gynanjyny we medet beriji sözlerini, ejir çekenlere bolsa, tiz wagtda sagalmaklary baradaky arzuwlaryny beýan etdi.


text:
ABŞ-nyň prezidenti Donald Tramp özüniň Demirgazyk Koreýanyň lideri Kim Jong Un bilen duşuşjak wagtynyň we ýeriniň kesgitlenendigini aýtdy, emma detallary açmakdan boýun gaçyrdy.
"Biziň indi duşuşjak wagtymyz we ýerimiz belli. Biz muny basym yglan ederis” diýip, Tramp 4-nji maýda Ak tamyň daş işiginde, Dallasa sapara ugramazyndan öň žurnalistlere aýtdy.
Tramp şu hepdäniň başynda iki lideriň iki Koreýanyň arasyndaky harbysyzlaşdyrylan zonada duşuşmagynyň ahmaldygyny ýaňzytdy.
Duşuşygyň ýaňzydylan başga ýerleriniň arasynda Singapur, Mongoliýa we Şweýsariýa hem bar.
Bu duşuşyga görülýän taýýarlykllar Kimiň 27-nji aprelde Günorta Koreýanyň prezidenti Moon Jae-in bilen geçiren sammitinden soň güýçlendi.
Bu tagallalar ýarymadadaky dartgynlyklary gowşatmaga hem-de Phenýanyň ýadro ýaraglaryny synag etmeginiň pesinden wagtlaýyn togtadylmagyny gazanmaga kömek eder öýdülýär.
BMG-niň rezolýusiýalaryna garamazdan, Phenýan öz ýadro synaglaryny şu wagta çenli bes etmän gelýärdi.


text:
Türkmenistandaky Fransuz Instituty sizi 1-nji maýda sagat 18.30-da Sişenbe agşamynyň duşuşygyna çagyrýar.
Bu agşamyň myhmany Ýohan Martin-Kiari. Türkmenistanda ol ýurtdaky ilkinji TurkmenAlemi 52°E emeli hemrasy bilen işleýär.
Ol bizi dogduk meni kenarýaka Alp regiony we Nisa şäheri bilen tanyşdyrar. Ol bize bu Ortaýer deňziniň kenarýaka şäheri, Kot d’Azuryň roman, italýan, fransuz merjeni bolan bu şäheriň taryhy we aýratynlyklary barada gürrüň berer.
Giriş tölegsiz. Duşuşyk fransuz dilinde bolar.


text:
Türk mediasynda ildeşleri tarapyndan dürli iş wadalary bilen Türkiýä getirilip, soň aldawa salynýan, hatda adam hem ten söwdasyna mejbur edilýändigi aýdylýan türkmenistanly migrantlar barasynda çykýan habarlaryň yzy kesilmeýär.
Şeýle ýagdaýlara duçar bolan käbir türkmen zähmet migrantlary türk telekanallaryndaky gepleşiklere gatnaşyp, öz başdan geçirýänlerini gürrüň berýärler.
Ildeşleri tarapyndan iş wadasy bilen Türkiýä getirilip, soň aldawa salnandygyny tassyklaýan käbir türkmenistanly zähmet migrantlary öz tejribeleriniň halk köpçüligine ýetirilmegi üçin Azatlyk Radiosynyň redaksiýasyna hem ýüz tutýar.
Azatlyk Radiosy bilen habarlaşýan türkmen zähmet migrantlarynyň we olaryň Türkmenistandaky hossarlarynyň isleglerini nazarda tutup, "Dünýä türkmenleri" gepleşiginiň bu sany ildeşleri tarapyndan iş wadasy bilen Türkiýä äkidilip, soňra aldawa salynýanlaryň ykballaryna gönükdirilýär.
Gepleşigi diňläp, bu temadaky tejribeleriňizi ýa-da pikirleriňizi aşakdaky foruma teswir görnüşinde ýazyp bilersiňiz.


text:
Ýurdumyzda nagt däl hasaplaşyklary ösdürmek boýunça uly işler geçirilýär. Ähli söwda, jemgyýetçilik iýmiti we hyzmat ediş nokatlarynda terminallaryň ornaşdyrylmagy dowam edýär. Şol bir wagtda, bankomatdan...
Köplenç çaga dünýä inenden, göni uniweritete düşýär. Ol uniwersitet—çaga gundagdaka zehin ösdürip başlaýan ene-atadyr. Mysal edip Gelan Domanyň bir ýaşly körpejelere okamany öwredýän usulýetini ýatlalyň....
Hany ýadyňyza salyň, iş günüň dowamynda näçe gezek ünsüňizi sowduňyz? Indi bolsa şol sany 25-e köpeldiň. Gördüňizmi, bir günde näçe peýdaly wagt ýitirýärsiňiz.
Irwaýndaky Kaliforniýa uniwersitetiniň...
Gowy iýmitlenmegiň, aýdym-saz diňlemegiň, ýeterlik uklamagyň, küşt oýnamagyň ýa-da tapmaça çözmegiň zehinimizi ýiteldýändigini biz köpden bäri bilýäris. Emma siz “Google” internet sahypasynda gözleg geçirmegiň we...
Eger-de, nahary tagamly bişirip bilmeýän hem bolsaňyz, ýakynlaryňyza ýaranmaga mümkinçilik bar. Aşakdaky makalada naharyň has tagamly görünmegi üçin ýerine ýetirilmeli käbir maslahatlar berilýär. Olaryň arasynda...
Eger siz bagtyýar maşgalalarda sögüşilmeýär diýip pikir edýän bolsaňyz, tamaňyzy ödemän bileris, çünki psihologlar munuň edil beýle-de däldigini tassyklaýarlar. Dawalardan sowlup geçjek bolmak “sagdyn” sögüşmeden...


text:
Aşgabatda ençeme ýoluň ýapylmagynyň we maşyn gatnawynyň bozulmagynyň netijesinde, şäherde döwlete degişli taksiler hem, hususy maşynynda kireý edýän sürüjilerem nyrhlary juda ýokarlandyrdylar diýip, ýaşaýjylar aýdýarlar.
Mysal üçin, döwlete degişli täze ak taksiler Gülüstan söwda merkezinden 11-nji mikroraýona çenli 15 manat, Parahat-7-den täze aeroporta çenli adam başyna 20 manat soraýarlar.
“Her güne 120 manat plan berýärler. Hasaplaşyk sçetçigiňi uzakly gün öçürmän işledip goýsaň-da, şol puly uranok. Onsoň sçetçiksiz baha gurmaly bolýarys. Sebäbi plan bermeseň, aýlyk bermeýärler. Bir aýda 26 gün işlänimde plany berseem, bir müň manat aýlyk berýärler. Remonta dursam ýa işe çykyp bilmesem aýlyk bolmaýar. Ir ertir 7-den, agşam sagat 6-a çenli işlemeli. Sçetçigiň şol puly urup bilmeýändigini ýolbaşçylar bilseler-de, 120 manat plany talap ediýärler. Hany onsoň bu ýerde kanun?” diýip, bir sürüji aýdýar.
“Gijeki taksi sargytlary üçin 5 mandy dispetçere geçirmeli. 20 manady kassa geçirmeli. Käte sargyt eden adam soňra ony aýyrýar ýa ýola çykmaýar. Şonda 25 manat öz jübiňden, gidip zelele galýarsyň. Täze gelen ak taksilerde işlemek juda kyn boldy. Biz – sary taksiler şäheriň islendik ýerine baryp bilýäris. Ak taksilere diňe aeroport, wokzal, şäheriň merkezinde işlemäge görkezme berilýär. Hatda Hitrowka raýonyna-da barmak bolanok” diýip il içinde “sary taksi” diýlip atlandyrylýan döwlete degişli taksileriň sürüjisi Azatlyk Radiosyna gürrüň berdi.
Onuň sözlerine görä, soňky döwürde taksi sürüjilere berilýän tabşyrygy[ berjaý etmegine gözegçilik güýçlendirilipdir.
“Awtoulag ministrliginden bir täze işgär geldi, taksi sürüjileriň yzyndan galman barlap ýör. Bir ak taksili sürüjini Hitrowka raýonynda tutup, duran ýerinde maşynyny elinden alyp kowup goýberdi. Bu işe ozal hem halys iş tapmadyklar gelýär. Işe alanlarynda-da seniň ýüzüňe seredip alanoklar, eliňe seredýärler. Onsoň maşynyň eliňden alynsa barja beren paraň hem köýýär. Özüňem ýene işsiz galýaň” diýip, sürüji gürrüň berýär
“Sürüjiler ondan daşary hem çärelere, bir ýolbaşça taksi gerek bolsa, oňa ugradýarlar. Ýarym günläp olaryň hyzmatynda mugtuna işlemeli. Soňra hem planyňy eltip bermeli” diýip, sürüji zeýrenýär.
Aşgabatda 10-15 gün ozal uly köçeler, ýagny sport desgalarynyň dört tarapyndan geçýän ýollar baglandy. Soňky 3-4 gün bäri bolsa, bu köçelerden has alysda ýerleşýän Andalyp köçesinde awtoulag hereketi bar, ýöne bu ýoldan sowlup, öz awtoulagyň bilen mikroraýonlaryň içine girip bolmaýar. Ýol hereketine gözegçilik edýän polisiýa işgärleriniň ýaşaýjylara aýtmaklaryna görä, bu gadaganlyk oktýabr aýynyň başyna çenli dowam eder.


text:
Türkmenistanyň başdan geçirýän agyr ykdysady krizisiniň fonunda käbir etraplardaky howpsuzlyk we arçynlykresmileriniň daşary ýurt pasportyny almak isleýän ýönekeý raýatlara basyş edip, olary soraga çekip, ahyrynda-da paç tölemäge mejbur edýändigi aýdylýar.
Azatlyk Radiosyna ýüz tutan Türkmenistanyň Lebap welaýatynyň Amyderýa, Halaç, Sakar we Serdarabat etraplarynyň käbir ýaşaýjylarynyň aýtmagyna görä, ol etraplaryň oba geňeşliklerinde we arçynlyklarynda daşary ýurt pasportyny almak isleýän raýatlar derrew etrap howpsuzluk bölümine bildirilýär. Soň daşary ýurt pasportyny almak isleýän raýatlar etrap howpsuzluk gullugynyň işgärleri tarapyndan soraga çekilip, basyşa duçar edilýär. Beýleki tarapdan, oba geňeşliklerindäki we arçynlyklardaky resmiler hem daşary ýurt pasportyny almak isleýän raýatlary özlerine müň manat paç tölemäge mejbur edýändigi öňe sürülýär.
"Sen daşary ýurt pasportyny alyp nirä gitjek? Näme üçin pasport aljak bolýarsyň? Seniň daşary ýurtda işläp ýören hossaryň, dogan-garyndaşyň ýa-da tanyşyň barmy? Olar saňa nähili wadalar berdi?" ýaly sowallar berip, berk soraga çekýärler. Ondan soň hem arçynlygyň işgärleri derrew seni etrap milli howpsuzlyk bölümine bildirýärler. Etrap milli howpsuzlyk bölüminiň işgärlerem: "Seniň daşary ýurtda kim bilen aragatnaşygyň bar? Onuň daşary ýurda gidenine näçe ýyl boldy? Öýlenenmi ýa-da öýlenmedikmi? Näçe çagasy bar? Aýda näçe manat pul goýberýär? Näme üçin Türkmenistana dolanyp gelenok? Olar bilen näme hakda gürrüň edýärsiňiz?" ýaly sowallar berýärler. Ondan soň raýatlyk ýagdaýyň baradaky haty almak üçin gaýtadan arçynlyga baran mahalyň, ol ýerdäki resmiler "Komitetden sen barada käbir zatlar aýdyldy. Şeýle ýagdaýdan sypjak bolsaň 1000 manat berýäň, soň seniň adyňy tutan, seni soran-idän bolmaz. Biz şuňa kepil" diýip, basyş astynda senden şeýle paç tölemegiňi talap edýärler" diýip, Azatlyk Radiosyna ýüz tutan käbir ýaşaýjylar aýdýarlar.
Olar şol bir wagtyň özünde ady agzalýan etraplardaky arçynlyklaryň we oba geňeşleriniň işgärleriniň Türkiýede zähmet migranty bolup işleýänleriň hossarlarynyň öýlerine baryp, migrantlar hakda jikme-jik maglumat ýygnamaga synanyşýandygyny öňe sürýärler.
"Olar gapy-gapy aýlanyp, hossarlaryndan migrantlaryň şahsy telefon belgisini, işleýän we ýaşaýan ýeriniň salgysyny, elektronik salgylaryny we sosial ulgamlardaky salgylaryny talap edýärler. Bu ýagdaýyň ýaramaz täsiri ylaýta-da Sakar etrabynda has ýiti duýulýar" diýip, Azatlyk Radiosyna maglumat beren Sakar etrabynyň käbir ýaşaýjylary aýdýarlar.
Ýokarda agzalýan ýagdaýlaryň dogrudygyny we dowam edýändigini Türkiýede işläp ýören käbir türkmen zähmet migrantlary tassyklaýar.
Beýleki tarapdan, Azatlyk Radiosyna Daşoguzdan hat ýazan käbir diňleýjiler: "Aşgabatda firmalarda iş ýatdy. Bar olan işleriň hem aýlyklaryny töläp bilenoklar. Paýtagtyň polisi hem welaýatlylary erbet gysýar. Şol sebäpden ýaşlar ýurtdan gaçyp bilse razy. "Türkiýä baryp, ýerleşip, şol ýerde galmagyň alajy tapylsa, yzymyza dolanmarys" diýýänler hem az däl. Geçen ýyl howpsuzlyk gullugynyň işgärleri hem wiza almakçy bolýanlary soraga çekip, hatda maşgalasyna hem azar berýärdi. Täze ýyldan soň bolsa olar hem: "Halal işleseňiz boldy. Biz size Daşoguzdan iş tapyp berip bilmeýäris. Sag-aman işläň, azaryňyz degmese we Aşgabada işe barmasaňyz bolýar" diýýärler" görnüşinde ýurtda bolup-geçýän ýagdaýlardan habar berýärler.
Sözi jemläp aýtsak, ýokarda agzalýan ýagdaýlar barasynda, degişli türkmen resmilerinden nähilidir bir kommentariýa almak Azatlyk Radiosyna başartmaýar.


text:
Eýranyň daşary işler ministri 1395-nji ýyly daşary syýasat ugurlarda ýurt üçin üstünlikli ýyl hasaplady.
Irna habarlar gullugynyň beren habaryna görä, Eýranyň daşary işler ministri Muhammet Jawd Zarif şu gün habarçylar bilen geçiren söhbetdeşliginde 1395-nji ýylyň dowamynda 58 gezek Aziýa,Afrika,Ýewropa we Latin Amerika ýurtlaryna sapar edenligine yşarat edip şu möhletde daşary ýurtly 84 syýasy toparyň Eýrana gelendigini nygtap,ýurdyň daşary işler ministrliginiň programalarynyň ähli ýurtlar bilen gatnaşyk saklamak esasynda düzülendigini beýan etdi.
Zarif şeýle-de goňşy we musulman ýurtlaryň aýratynda Eýran bilen ugurdaş garaýyşly ýurtlaryň Eýranyň daşary syýasatynda ýörite ähmiýetden paýlydygyny nygtap geçdi.


text:
Nysanbaeva Roza Sag'ilatqyzy 1971 jyly 25 qyrku'iekte Qyzylorda oblysy Qarmaqshy ay'danynda du'niege kelgen. 1991-1995 jyldar aralyg'ynda Qorqyt-Ata atyndag'y Qyzylorda pedagogikalyq instity'tynda oqyp, bastay'ysh synyp mug'alimi mamandyg'yn alyp shyg'ady. 1996 jyly Qarmaqshy ay'dany ortalyg'yndag'y Ahmetjan Janpeiisov atyndag'y №105 mektepke bastay'ysh synyp mug'alimi bolyp en'bek jolyn bastag'an. 2001 jyldan beri №6 «Aisuly'» balabaqshasynda men'gery'shi bolyp qyzmet jasap keledi. Osy kezen'de balabaqshada birneshe ay'dandyq ,oblystyq seminarlar o'tkizilip, oqy'-ta'rbie isin zamanay'i talaptarg'a sai jetildiry'de jog'arg'y ka'sibi sheberlik shyg'armashylyq qabiletin ko'rsete bildi. Qajyrly en'beginin' arqasynda birneshe oblystyq, ay'dandyq marapattarmen qatar Qazaqstan Respy'blikasy Bilim ja'ne G'ylym ministrliginin' Qurmet gramotasymen marapattalg'an.Qolo'ner buiymdaryn jasay'men ainalysady. Jeke shyg'armashylyq ko'rmesiJumys orny:
Lay'azymy:
Ty'g'an jyly: jyl
Pedagogikalyq o'tili: jyl
Ka'sibi sanaty:


text:
18.03.2018. Paýtagtymyzda Türkmenistanyň Senagatçylar we telekeçiler birleşmesiniň agzalarynyň bu iri guramanyň döredilmeginiň on ýyllygyna bagyşlanan sergisi we maslahaty öz işini tamamlady.
Forumda obasenagat toplumynyň dürli pudaklarynda ýurdumyzyň telekeçiliginiň üstünlikleri görkezildi, bu gözden geçiriliş şeýle hem içeri we daşary bazarlarda hususy kärhanalaryň önümleriniň hem-de hyzmatlarynyň öňe ilerlemegine, Watanymyzyň işewürliginde maýa goýum we innowasion işleri ösdürmegiň has möhüm ugurlaryny kesgitlemäge ýardam etdi.
Serginiň çäklerinde ýurdumyzyň işewür toparlarynyň we daşary döwletleriň birnäçesiniň Türkmenistanda işleýän diplomatik wekilhanalarynyň wekilleriniň gatnaşmagynda forum geçirildi.
Serginiň ýapylyş dabarasynda oňa gatnaşyjylara degişli diplomlar we şahadatnamalar gowşuryldy.
Bu ýere ýygnananlar telekeçiler bilen geçirilen duşuşygyň barşynda hormatly Prezidentimiziň gol çeken resminamalarynyň, şol sanda kiçi we orta telekeçiligi goldamak gaznasyny döretmäge degişli resminamanyň, “Türkmenistanda kiçi we orta telekeçiligi goldamagyň 2018 — 2024-nji ýyllar üçin Döwlet maksatnamasynyň” taryhy ähmiýetini nygtadylar. Bu maksatnamanyň ata Watanymyzyň durmuş-ykdysady ösüşiniň esasy wezipelerini beýan edýändigi hem-de milli ykdysadyýetimiziň bäsdeşlige ukyplylygyny ýokarlandyrmaga, ýurdumyzyň ykdysady kuwwatyny artdyrmaga, azyk garaşsyzlygyny pugtalandyrmaga, hususy ulgamyň önümçilik, innowasion we maýa goýum işjeňligini höweslendirmäge gönükdirilendigi bellenildi.
TSTB-niň sergisine we maslahatyna gatnaşyjylar hormatly Prezidentimiz Gurbanguly Berdimuhamedowa Ýüzlenme kabul etdiler. Onda ýurdumyzyň telekeçiligini goldaýandygy, eziz Watanymyzyň bähbidine mundan beýläk-de işlemäge şert döredilýändigi üçin milli Liderimize tüýs ýürekden hoşallyk beýan edildi.
Türkmen döwlet habarlar agentligi (TDH).
Surata düşüren: Ýuriý ŞKURIN


text:
Hapgyrtma
Hapgyrtma (parotit) (lat. Parotitis epidemica) – ýiti ýokanç keseli bolup, ol esasan hem tüýkülik mäzlerine zeper ýetirýär. Onuň döremegine paramiksowiruslar maşgalasyndan bolan wirus sebäp bolýar. Hapgyrtmanyň wiruslary daşky gurşawa durnukly bolýarlar.
Parotit keseliniň wirusy bu kesele uçran adamyň tüýküliginde bolup, ol howa – damja ýoly bilen ýokuşýar. Hapgyrtma bilen kesellänlerde sowuklama alamatlary bolmaýar. Şonuň üçin-de, bu kesel uly aralykdaky adamlara, ýagny syrkawdan 1-2 metr daşda bolanlara ýokuşmaýar.
Hapgyrtma köplenç ýokançlygyňojagyna golaý bolan çagalara (bir maşgalada, bir partanyň başynda oturanlara, bir otagda ýatýanlara, bile oýnaýanlara) ýokuşýar. Bu kesel oýunjaklardan,näsagyň tüýküligi arkaly, gap-gaçlaryň üsti bilen hem ýokuşyp bilýär. Syrkaw hapgyrtmanyň alamatlarynyň ýüze çykmagyndan birnäçe sagat öň töweregindäkiler üçin howpludyr. Kesel esasan hem dörän ilkinji 3-5 günlerinde ýokuşýar. 9-njy günden soň bedenden wirus bölünip çykmaýar we syrkaw keseli töweregindäkilere ýokuşdyryp bilmeýär.
Hapgyrtmanyň ýokançlylygy 85%-e barabardyr. Hapgyrtma esasan 3-6 ýaş aralygyndaky çagalarda duş gelýär. Sanjymlaryň (waksinasiýanyň) geçirilmegi netijesinde, 1-10 ýaşdaky çagalarda hapgyrtma bilen keselleme azaldy.
1 ýaşa çenli çagalara hapgyrtma keseli seýrek ýokuşýar.
==== Hapgyrtma keselinden soň bedende bu kesele garşy durnuklylyk emele gelýär we hapgyrtma ikinji gezek ýokuşmaýar. Hapgyrtmanyň alamatlary ==== Inkubasion döwri (keseliň ýokuşan wagtyndan alamatlarynyň ýüze çykmagyna çenli döwür) ortaça 12-26 gün dowam edýär.
Hapgyrtma ýokançlygynyň esasy we ýygy – ýygydan duş gelýän alamaty – gulakýany mäzleriniň zeperlenmegidir.
Kesel, adatça, ýiti, bedeniň gyzgynynyň 38-39Cº çenli ýokarlanmagyndan başlanýar. Ýeňilräk ýagdaýlarda gyzgyn 37-37,5 °C ýetýär. Käte bedeniň gyzgyny kadaly bolýar.
Soňra gyzgynyň ýokarlanmagy keseliň ýaýramagyna bagly bolýar. Çaga kellagyra, ýarawsyzlyga, damarlardaky agyrylara, işdäsizlige arz edýär, ynjyk bolýar.
Köplenç çaga geplände ýa-da çeýnände ýüze çykýan agyrylar ilkinji alamat bolup bilýärler. Keselläninden 1-2 gün geçenden soň, gulakýany tüýkülik mäzleri ulalýar. Ilki bir tarap, soňra ikinji tarap çişip başlaýar. Käte çişler gaty uly bolmaýar, gyzarmaýar. Käte bolsa gulakýany mäzleri ulalyp, çiş boýna we duluga ýaýraýar. Çişen ýeriň derisi gatyrak bolsa-da, gyzarmaýar. Aýratyn-da gulagyň ýumşajyk etli ýeri agyrýar. Bu ýagdaý 3-4 gün dowam edýär, soňra peselme bilen bolýar we kadaly ýagdaýa gelýär.
Hapgyrtma käte nerw ulgamyna (meningitiň döremek howpy), aşgazanasty mäzine (pankreatitiň döremek howpy) zyýan ýetirip bilýär.
Hapgyrtmanyň öňüni almak[üýtget | edit source]
Hapgyrtma bilen kesellän çagany aýry otagda, beýleki çagalardan daşda saklamaly (9 günden artyk däl). Syrkawlan çaga bilen oýnanlary gözegçilige almaly: gyzgynyny ölçemeli, seretmeli.
Hapgyrtmanyň öňüni almagyň iň ynamly usuly sanjymdyr. Bu sanjym çagalara 12 aýlyk wagtynda (1 ýaşynda), gaýtadan 6 ýaşda (öň hapgyrtma bolmadyk ýagdaýynda) edilýär. Şeýle edilende, hapgyrtma garşy berk durgunlyk emele gelýär.
Hapgyrtmada ýüze çykýan gaýraüzülmeler[üýtget | edit source]
Hapgyrtma keseli ýumurtgajyklara, ýumurtgalyklara,erkeklik jyns mäzine, süýt mäzlerine täsirini ýetirip bilýär. Bu ýagdaý gaýraüzülme görnüşinde ýa-da özbaşdak kesel ýaly, ýagny hapgyrtmanyň wirusy ilkibaşdan şu organlary zeperlendirip bilýär. Ýetginjeklerde we 30 ýaşa çenli erkeklerde orhit keseli (ýumurtgajyklarda sowuklamanyň döremegi) duş gelýär. Hapgyrtma wirusynyň ýumurtgajyklara täsir etmegi kesellänleriň 25%-de duş gelýär. Orhit keseli ýumurtgajyklaryň kadaly işlemegine zeper ýetirýändigi zerarly erkek önelgesizligine getirip bilýär. Orhitiň alamatlary adatça tüýkülik mäzleriniň zeperlenmesinden 1-2 hepde soň ýüze çykýar. Ýumurtgajyklaryň sowuklamasyna adatça şu ýagdaýlar mahsusdyr: gasykda güýçli agyrylar bolýar, bu agyrylar ýörelende has-da güýjeýär. Ýumurtgajyklar ulalýar, dykyzlanýar, el degrilende ýiti agyry peýda bolýar. Yumurtga haltajygy gyzarýar, käwagt gögümtil reňkde bolýar. Ýumurtgajyklaryň çişi 5-7 günden soň kem-kemden gaýdyşýar.
Hapgyrtmany anyklamak kyn däl. Munuň üçin maşgalada, çagalar bagynda kesellänleriň bardygyny bilmek hem ýeterlikdir.
Hapgyrtma öý şertlerinde bejerilýär. Agyr görnüşlerinde syrkaw hassahana ýerleşdirilýär.
Keseliň ýitileşen döwründe çaga 5-7 gün düşekde bolmaly. Bu aýratyn-da 10-12 ýaşdaky oglanjyklar üçin örän wajypdyr.
Aşgazanasty mäziniň zeperlenmegine güman edilende, çaga berhiz tutmalydyr. Ýagly we uglewodly agyr iýmit çäklendirilmelidir. 10-12 günden soň çaga üçin adaty naharlary iýdirmek bolýar.
Hapgyrtmada ýüze çykýan agyrylary aýyrmak ýa-da peseltmek üçin, analgin, no-şpa ýaly spazmolitikleri bermek bolýar. Iýmitiň oňat özleşdirilmegi üçin festal, pankreatin içirmek maslahat berilýär.
Orhite ýolugan çagany keselhana ýerleşdirmek maslahat berilýär. Oňa gormonal bejerginiň gerek bolmagy ahmal.
Hapgyrtma meningitine güman edilen ýagdaýynda syrkawy tizden-tiz keselhana ýerleşdirmelidir.


text:
Ýakyn wagtda türkmen paýtagtynyň günorta-günbatarynda 630 gektar ýerde täze seýilgäh we 70 gektar ýerde golf-klub peýda bolar, bu ýerde şäher gurluşygynyň15-nji tapgyry alnyp barylýar.
Seýilgäh zolagy Türkmenistanyň Gahrymany Atamyrat Nyýazow şaýolundan Tähran köçesine çenli aralygy tutar. Aşgabady ösdürmegiň baş meýilnamasyna laýyklykda Bekrewe köçesine çenli gurulýan täze gara ýol bina edilýän ýaşaýyş jaýlaryna barmagy ýeňilleşdirer. Mundan başga-da, ol Görogly köçesiniň ýüküni ýeňleder.
Şäheri gurmagyň 15-nji tapgyrynda 12 gat jaýlaryň on sekizisini, 4 gat jaýlaryň on altysyny, 200-den gowrak iki gat kottejleri, söwda merkezleriniň 11-sini,çagalar bagyny, mekdep we beýleki durmuş ähmiýetli binalary gurmak göz öňünde tutulýar.
Bu ýerleriň üýtgeşik özboluşlylygy göz öňünde tutulyp, seýilgäh gurluşygynda döwrebap binagärlik-tekizleýiş we dizaýnerlik çözgütleri ulanylar. Eýýäm ýer işleriniň uly möçberi ýerine ýetirildi, ol üýtgeşik landşaft mimarlygynyň binalaryny seýlgäh bezegleri we heýkeller toplumy bilen sazlaşykly utgaşdyrmaga mümkinçilik berer.
Pyýadalar zolagy gurlanda ýokary hilli tebigy serişdeler-mermer we granit ulanylar. Seýilgäh toplumynda ozalky agaçlar saklanylyp galnar, gyrymsy we bezeglik agaçlar, şeýle hem biziň howa şertlerimize laýyk gelýän geň-enaýy ösümlikler ekiler, suwaryşyň we ýagyş suwyny aýyrmagyň döwrebap ulgamy dörediler.
Täze seýilgäh zolagy paýtagtymyzyň landşaft bezeginiň we täze ýaşaýyş jaý toplumynyň dynç alyş düzüminiň möhüm bölegi bolar.
Wladimir KOMAROW


text:
25 Şubat 2017 Cumartesi
Moskwada Hökümetara Türkmen-Russiýa Toparynyň Onunjy Mejlisinde Birnäçe Resminamalara Gol Çekildi
Ýurdumyzyň wekiliýeti Russiýa Federasiýasyna bolan iş saparynyň barşynda 20-21-nji fewralda Moskwada geçirilen ykdysady hyzmatdaşlyk boýunça hökümetara türkmen-russiýa toparynyň nobatdaky onunjy mejlisine gatnaşdy.
Duşuşykda ikitaraplaýyn söwda-ykdysady we medeni-ynsanperwer gatnaşyklaryň häzirki ýagdaýy seljerildi, olaryň geljekki ösüş ugurlary anyklaşdyryldy hem-de özara hereket etmegiň geljegi uly täze ugurlary kesgitlenildi. Mejlisiň netijeleri boýunça birnäçe resminamalara, şol sanda degişli Teswirnama hem-de Türkmenistanyň Hökümeti bilen Russiýa Federasiýasynyň Hökümetiniň arasynda 2017-2019-njy ýyllarda ykdysady taýdan hyzmatdaşlyk etmegiň maksatnamasyna gol çekildi, bu maksatnamany ýerine ýetirmegiň Meýilnamasy tassyklanyldy.
Saparyň çäklerinde türkmen wekiliýetiniň agzalarynyň Russiýa Federasiýasynyň Hökümetiniň Başlygy D. Medwedew bilen duşuşygy boldy. Duşuşygyň barşynda rus tarapynyň döwletara gatnaşyklaryny mundan beýläk-de çuňlaşdyrmaga taýýardygy tassyklanyldy. Şeýle hem Russiýa Federasiýasynyň DIM-de gepleşikler geçirildi, şol gepleşikleriň netijeleri boýunça iki ýurduň Daşary işler ministrlikleriniň arasynda 2017-nji ýyl üçin hyzmatdaşlyk etmegiň maksatnamasyna gol çekildi.
http://www.turkmenhabargullugy.com/moskwada-hokumetara-turkmen-russiya-toparynyn-onunjy-mejlisinde-birnace-resminamalara-gol-cekildi/
Kaydol: Kayıt Yorumları (Atom)


text:
2018-nji ýylyň 10-njy ýanwarynda «Brent» söwda belgili nebitiň bir barreliniň bahasy 0,5 göterim ýokarlanyp, 69,16 amerikan dollaryna deň boldy. «Brent» 2015-nji ýylyň maýyndan bäri, ilkinji gezek 69 dollar derejeden ýokarlandy, diýip rus Nebitgaz habarlar agentligi habar berýär.
«WTI» söwda belgili nebitiň bahasy 0,8 göterim gymmatlap, 63,46 amerikan dollaryna barabar boldy, diýip Finmarket habar berýär.
«Gara altynyň» bahalary...
Azerbaýjan OPEC+ monitoring geňeşine ýurtda nebitiň gündelik çykarylyşy barada hasabatyny hödürledi. Oňa laýyklykda, dekabrda bu görkeziji 810 müň barrele, noýabrda 790,7 müň barrele deň boldy. Azerbaýjan 2017-nji ýylda öz borçnamalaryny şular ýaly ýerine ýetirdi. Bu barada Azerbaýjanyň Energetika ministrliginiň metbugat gullugynyň ýolbaşçysy Zamina Aliýewa habar berdi, diýip Praým belleýär.
Ol şeýle hem Azerbaýjanyň nebitiň çykarylyşyny çäklendirmek...
ABŞ-nyň Energetika ministrliginiň energetika maglumatlaryny dolandyrmak çaklamasynyň neşir edilmegi netijesinde «WTI» söwda belgili nebitiň bahasy 2014-nji ýylyň 10-njy dekabryndan bäri ilkinji gezek 63 dollardan geçdi. Çaklama laýyklykda, «WTI» söwda belgili nebitiň ortaça bahasy 2018-nji ýylda 55,33 dollara barabar bolar. Muňa söwdalaryň netijeleri şaýatlyk edýär, diýip Ria Nowosti habar berýär.
«Brent» söwda belgili nebitiň bir barreliniň bahasy...
ABŞ-nyň Döwlet departamentiniň Halkara energetikasy boýunça ýörite wekiliniň we utgaşdyryjysynyň wezipesini ýerine ýetiriji Sýu Saarnio fewral aýynda Azerbaýjana sapar bilen barar. Onuň dowamynda ol «Günorta gaz geçelgesiniň» Konsultatiw geňeşiniň dördünji mejlisine gatnaşar. Bu barada ABŞ-nyň Döwlet departamentinde habar berdiler, diýip Trend belleýär.
Azerbaýjanyň energetika ministrliginde habar berlişi ýaly, mejlisiň anyk senesi ýakyn günlerde mälim ediler.
«Günorta gaz...


text:
Türkmenistanyň daşary işler ministri Raşid Meredow ikitaraplaýyn we regional meseleleri maslahat etmek üçin iki günlük resmi sapar bilen duşenbe güni Pakistanyň paýtagty Yslamabada bardy. Bu barada “Geo News” neşiri habar berýär.
Türkmenistanyň Ministrler kabinetiniň 12-nji ýanwarda geçirilen mejlisinde aýdylmagyna görä, saparyň dowamynda türkmen-pakistan hyzmatdaşlygyny ösdürmek meseleleri, Türkmenistan-Owganystan-Pakistan-Hindistan gaz geçirijisi proýektini we beýleki taslamalary durmuşa geçirmek bilen bagly meseleler ara alnyp maslahatlaşylar.
Meredow Pakistanyň daşary işler ministri Hawaja Muhammad Asifiň çakylygy bilen Yslamabada sapar edýär.
Prezident Berdimuhamedow geçen ýylyň dekabrynda TOPH geçirijisiniň owgan böleginiň gurluşygyna badalga bermek planlaryny yglan etdi hem-de owgan, pakistan kärdeşlerini bu dabara gatnaşmaga çagyrdy.
Şeýle-de Berdimuhamedow dekabrda rus prezidenti Wladimir Putin bilen telefonda gürleşip, Orsýeti hem TOPH geçirijisiniň gurluşygyna goşulmaga çagyrdy.
Emma rus prezidenti Owganystanda “Yslam döwleti” ekstremist toparynyň agzalarynyň peýda bolandygyny aýdyp, bu proýekti durmuşa geçirmek ähtimallygyna şübhe bildirdi.


text:
22-nji aprelde Paragwaýda geçirilen saýlawda dolandyryjy “Kolorado” konserwatiw partiýasynyň dalaşgäri Mario Abdo Benites 46,6 göterim ses alyp, döwlet ýolbaşçysy wezipesine saýlandy. Onuň bäsdeşi “Ganar” bileleşiginden Ýefraim Alegre sesleriň 42,7 göterimine eýe boldy.
Abdo mundan ozal, Paragwaýyň Senatynyň başlygydy. Ol ýurdy 1954-1989-njy ýyllarda dolandyran Alfredo Stessneriň ogludyr. Täze Prezident şu ýylyň 15-nji awgustynda öz wezipesine girişer. Şeýlelikde, paragwaýlylar ýokary döwlet wezipesine 10 dalaşgärden birini saýladylar. Ýurtda 4,3 milliondan gowrak adam ses bermek hukugyna eýedir. Kanun boýunça saýlawlaryň ikinji tapgyryny geçirmek göz öňünde tutulmaýar.
Täze Prezident saýlandy
22-nji aprelde Paragwaýda geçirilen saýlawda dolandyryjy “Kolorado” konserwatiw partiýasynyň dalaşgäri Mario Abdo Benites 46,6 göterim ses alyp, döwlet ýolbaşçysy wezipesine saýlandy. Onuň bäsdeşi “Ganar” bileleşiginden Ýefraim Alegre sesleriň 42,7 göterimine eýe boldy.


text:
Daşoguz welaýatynda ýerleşýän býujet edaralarynyň ähli işgäri fewral aýynyň aýlyklaryna Türkmenistanda öndürilen led diod lampalaryny satyn almaly edildi, işgäriň aýlygynyň möçberine laýyklykda, gelýän aýlykda bahasyny tutmak şerti bilen, her işgäre 5-10 sany lampa berilýär diýip, Azatlygyň Daşoguzdaky çeşmesi habar berýär.
Elektrik ebergiýasyny tygşytlamak arkaly ilatyň energiýa üpjünçiligini gowulandyrmak üçin görülýändigi aýdylýan çäreprezident Berdimuhamedowyň wise-premýer Dädebaý Amangeldiýewe berk käýinçberip, ýurduň ähli elektrik stansiýalaryny düýpli barlamagy buýurmagynyň yz ýanyna gabat geldi. Şeýle-de Amangeldiýewe, elektrik üpjünçiliginiň kesilmegi gaýtalansa, wezipesinden boşadyljakdygy duýduryldy.
Elbetde, bu gazaply duýduryş Azatlyk radiosynyň Daşoguzdaky ýagdaý barada beren gepleşikleriniň yz ýanyna gabat geldi. Ýerli çeşmeleriň maglumatlaryna görä, Daşoguzda gijelerine -20 gradusa ýetýän aýazly howada elektrik togunyň bir günde tutuş etrapda üç sagatlap, başga bir ýagdaýda bolsa 20 gezek öçen wagty hem boldy.Synçylar bu ýagdaýy regiondaky tok, gaz geçiriji liniýalarynyň uzak wagtlap bejerilmezligi, turbalaryň we simleriň, transformatorlaryň çalşyrylmazlygy bilen düşündirýärler.
Bellemeli ýeri, resmiler emele gelen ýagdaýdan çykalgany ilatyň öz hasabyna çözmekden gözleýärler. Aýdylmagyna görä, ilata mejbury ýagdaýda satylýan lapmalaryň bahalary 13 – 25 manat aralygynda we olaryň bu söwdany etmekden başga çäreleri ýok.
“Benzin gymmatlansoň azyk önümleri hem gymmatlady, adamlar aýlyklaryny nämä ýetirjeklerini bilmän kösenýärler, bular bolsa adamlary gereginden hem kän lampa satyn alamaga mejbur edýärler” diýip, Azatlyk radiosy bilen anonim şertde gürleşen ýaşaýjy aýtdy.
Lampa salgydy diňe býujet edaralarynyň işgärlerine salnyp oňmady, eýsem, ýylyň hasylyndan tölemek şerti bilen, kärendeçi daýhanlara hem salyndy.
Ýerli çeşmäniň tassyklamagyna görä, region ýolbaşçylary we elektrik ulgamlarynyň başlyklary bu çäräniň energiýa serişdelerini tygşytlamak üçin görülýändigini aýdýarlar.
“Energiýa tygşytlaýjy lampalara geçilmegi elektrik energiýasynyň has az harçlanmagyna, diýmek, geçirijileriň ýüküniň ýeňlemegine getirer, onsoň olar beýle çalt-çaltdan kesilip durmaz” diýip, ýolbaşçylaryň özara gürrüňçilikde aýdandygy habar berilýär. Şeýle-de olar, aýdylmagyna görä, elektrik liniýalarynyň örän könelendigini boýun alýarlar. Mundan öň türkmen metbugaty regionlarda geçirijileri täzelemek üçin uly işleriň edilýändigini habar beripdi
“Geň galmaly ýeri, hökümet bu lampalary şunuň ýaly energiýa tygşytlaýjy, emma daşary ýurtlarda öndürilen we bazarda satylýan lampalardan 30-40% gymmat bahadan satýar, bu ilatda örän uly nägilelik döredýär” diýip, Azatlygyň çeşmesi habar berýär.
Azatlyk radiosy bilen anonim şertde gürleşen ýaşaýjylaryň biri “Indi döwlet lampamyzy hem özümize çalyşdyrmaýar, ýogsa özümiz bazardan alyp çalyşsak, has arzan düşjek, emma indi arzan ýaşamaga rugsat berenoklar” diýdi.
Daşogzuň Görogly etrabyndan gelip gowşan başga bir habardan bolsa, ilatyň indi diňe lampalaryny däl, eýsem gaz peçlerini hem çalyşmaly boljagy görünýär.
Görogly etrabynyň gaz edarasynyň şäher ýaşaýjylaryna iberen duýduryş hatynda aýdylmagyna görä, indi öýlerde senetçilik usulynda ýasalan gaz peçlerini ulanyp, öý ýylatmak bolmaýar we şäher ýaşaýjylary ol peçleri “öý ýyladyjy bug gazanyna (katýola) çalyşmaly. Bu täze pejiň bahasynyň 10 müň manatdygy aýdylýar.


text:
Süleýmanyň Pähimleri
(1-nji bap)
Ysraýyl patyşasy Dawut ogly Süleýmanyň tymsallary:
Hikmet we terbiýäni bilmek üçin; düşnükli sözlere düşünmek üçin;
Akylly hereket, dogrulyk, hak we adyllyk terbiesini almak üçin;
Mön adama parasat, ýaş adama bilim we düşünje bermek üçin;
Tymsala we matala, akyldarlaryň sözlerine we tapmaçalaryna düşünmek üçin; akyldar adam diňläp, bilimde össün, düşünjeli adam sagdyn maslahatlar alsyn.
Rebden gorkmaklyk bilimiň başlangyjydyr; akmaklar bolsa akyly we terbiýäni har edýändir.
Oglum, ataň tälimini eşit, eneň öwredenlerini taşlama. Olar başyňa gözel täç, boýnuňa monjuk bolar.
Oglum, günäkärler seni azdyrjak bolsalar, razy bolma. “Ýör, bile gideli, gan dökmek üçin bukuda ýataly; sebäpsiz ere ýazyksyza gizlin garaşaly, olary ölüler diýary ýaly, çukura inenler ýaly bütinleý diri ýuwdalyň. Biz her hili gymmatly harytlar taparys: öýlerimizi olja bilen doldurarys. Aramyzda seniň hem paýyň bolsun; ählimiziň käsämiz bir bolsun” diýseler, oglum, ýolda olar bilen gezme! Olaryň ýodasyndan aýagyňy çek.
Çünki olaryň aýagy ýamanlyga tarap ylgaýandyr, gan dökmäge howlugýandyr. Bir guşuň gözüniň alnynda tor gurmak puçdyr. Bularyň bukup garaşýany öz ganlarydyr, gizlin garaşýanlary öz janlarydyr. Gazanja gyzygýan her adamyň ýoly şeýledir; bu gyzkmak öz eýesiniň janyny alýandyr. Akyl daşarda gygyrýandyr; sözlerini şäher derwezeleriniň agzynda sözleýändir. Eý mön adamlar, siz haçan çenli mönlügi söýersiňiz? Haçana çenli masgaralaýjylar öz masgaralygyndan keýplener we akylsyzlar bilim ýigrener?
Men duýdurýaryn, päliňizden gaýdyň; ine, Men üstüňize Ruhymy dökerin, size sözlerimi aýdýaryn.
Men çagyrdym, siz bolsa ret etdiňiz; elimi uzatdym, meýil eden bolmady. Gaýtam bütin maslahatymy äsgermezlik etdiňiz, duýduryşymy islemediňiz. Men hem siziň betbagtlygyňyza gülerin; size gorky aralaşanda, gorky tupan kimin aralaşanda, betbagtlygyňyz harasat kimin gelende, muşakgat we gaýgy üstüňize abananda masgaralaryn.
Şonda Meni çagyrarlar, emma Men jogap bermerin; Meni ir bilen agtararlar, emma tapmazlar.
Çünki olar bilimi ýigrendiler, Rebden gorkmagyň saýlap almadylar. Meniň maslahatymy islemediler, ähli käýinjimi har etdiler. Munuň üçin, olar öz ýollarynyň hasylyny iýerler, öz ýaman pällerinden taparlar. Mön adamyň azaşmagy olary öldürer we akylsyzlaryň geleňsizligi olary ýok eder.
Emma Meni diňleýän aman ýaşar we ýamanlyk gorkusyndan dynç bolar!


text: Kino dünýäsiniň iň uly sylagy bolan Oskar baýraklarynyň nobatdaky dabarasynyň geçiriliş senenamasy mälim edildi. Şunlukda, 91-nji Oskar dabarasy 2019-njy ýylyň 24-nji fewralynda geçiriler. Geljek ýylyň 7–14-nji ýanwary aralygynda Akademiýanyň agzalary dalaşgärlere ses bererler. Haýsy filmdir artistleriň, režissýorlaryň… dalaşgär bolandygy 22-nji ýanwarda yglan ediler. Dalaşgärleriň mälim edilmeginden soň, ýeňijileri saýlamak üçin ses berlişik geçiriler (12–19-njy fewral). 24-nji fewralda-da 24 ugurdan ýeňijilere kino sungatynyň iň arzyly heýkeljikleri gowşurylar. Galyberse-de, şu ýylyň 18-nji noýabrynda Oskaryň “Governors” hem-de geljek ýylyň 9-njy fewralynda Ylmy we tehniki baýraklarynyň ýeňijileri mälim ediler.


text:
Türkmenistanyň prezidenti Gurbanguly Berdimuhamedowyň Lebaba etjek saparynyň dowamynda, ony garşy aljak adamlaryň uniforma, ýagny ýörite geýim geýmelidigini, Azatlyk Radiosynyň bu welaýatdaky habarçylary aýdýarlar.
“Aýal-gyzlar mekdepde geýilýän sport formasynyň ak reňkdäki ýokarky bölegini geýmeli. Ak reňkde ýubka we ak kepka – papak hem geýmeli. Erkek kişiler bolsa, mekdepde geýilýän sport formasyny doly geýmeli. Olar şu ak reňkdäki eşiklerde durmaly” diýip, howpsuzlyk ýagdaýlary sebäpli ady köpçülige mälim edilmeýän habarçymyz belledi.
Şeýle-de, ol Berdimuhamedowy garşy aljak döwlet işgärleriniň ýa-da studentdir mekdep okuwçylarynyň bu ak reňkdäki egin-eşikleriň aşagyndan gara ýa-da beýleki reňkde hiç zat geýmeli däldigini hem sözüniň üstüne goşdy.
“Döwlet işgärleri we çagalar bu eşikleriň üstünden penjek geýmän, nädip sowuk howada durarlar – muny hiç kim bilenok. Galyberse-de, aýal-gyzlara täze ýubkanyň näçä düşjekdigem häzirlikçe belli däl” diýip, beýleki bir habarçymyz aýdýar.
Belläp geçsek, türkmen prezidentiniň 26-njy fewralda ýurduň gündogar welaýatyna etjekdigi aýdylýan saparyna görülýän taýýarlyklara mundan bir aý çemesi ozal başlanyp, bu çäre geçen hepdäniň başyndan bäri has-da güýçlendirildi.
Azatlygyň habarçylary welaýatyň döwlete degişli we söwda edaralarynyň ählisinde diýen ýaly barlaglaryň güýçlendirilip, raýatlaryň aw tüpeňleriniň ýygnalýandygyny aýtdylar. Şeýle-de, polisiýa işgärleri haçan-da bir wagt polisiýanyň, psihiatrik ýa-da narkologik bejergiler baradaky keselhanalaryň sanawyna düşen ähli adamlary saklap, olary gözegçilik astyna alýarlar.
Mundanam başga, býujet işgärleri ýowarlara gatnaşdyrylyp, şäheriň köçelerine täze asfalt düşemek işleri geçirilýär. Prezidentiň geçmegine garaşylýan köçelerdäki ýaşaýyş jaýlary ak, üçegi bolsa ýaşyl reňke boýalýar. Ýöne bu çäre jaýlaryň diňe ýola görünýän tarapynda amala aşyrylýar, ýagny onuň beýleki tarapy öňki durkunda galýar.
Türkmen prezidentiniň ýurduň sebitlerine edýän saparlarynyň öňýanynda, býujet işgärleriniň, mekdep okuwçylarynyň we ýokary okuw jaýlarynyň talyplarynyň mejbury gatnaşmagynda, köpçülikleýin arassaçylyk işlerini we ony garşylamak boýunça taýýarlyk çärelerini geçirmek adaty tejribä öwrüldi.
Türkmen mediasynda ýurduň regionlarynda prezidentiň aýdym-saz we sahnalaşdyrylan çykyşlar esasynda “uly şowhun we şatlyk” bilen garşy alynýandygy görkezilse-de, oňa raýatlaryň mejbury gatnaşdyrylmagy, şeýle-de bu dabaranyň näçe adamyň iş, okuw we dynç alyş wagtyny alýandygy barada mesele gozgalmaýar.
Galyberse-de, Berdimuhamedowyň bu sapary barada häzirlikçe türkmen mediasynda maglumat berilmeýär. Azatlyk Radiosynyň ýerli çeşmeleri we habarçylary türkmen lideriniň Türkmenabatda täze aeroportyň açylyş dabarasyna gatnaşjakdygyny aýdýarlar.
Mundan öň prezidentiň ýurduň gündogar welaýatyna saparynyň, başda 20-nji ýanwarda, soňy bilen 25-nji ýanwarda geçiriljekdigi aýdylypdy. Azatlygyň çeşmeleri prezidentiň saparynyň gaýta-gaýta yza tesdirilmeginiň sebäpleriniň Lebapda açyljak täze aeroportyň gurluşygynyň göz öňünde tutulan wagtda tamamlanmazlygy bilen baglanyşykly bolmagynyň ähtimaldygyny belleýärler.
Berdimuhamedow soňky gezek Lebap welaýatynda geçen ýylyň 27-nji noýabrynda iş saparynda bolupdy. Şonda türkmen lideri bu welaýatda üç etrabyň pagta planyny dolman, şertnamalaýyn borçnamalaryny berjaý edip bilmändigini aýdyp, ençeme resmini, şol sanda Lebap welaýatynyň häkimini wezipesinden boşadypdy.


text:
Salam Öwrenmeli saýtynyň hormatly okyjylary! Men Öwrenmeli saýtynyň ýazyjysy Ilhan Dowranow. Şu gün men size elektron kitaphana hakda gürrüň bermekçi. Aramyzda by hakda bilýänler, hat-da ulanýanlar hem bardyr, ýöne aramyzda bu hakda az bilýän agzalarymyz hem bar. Şonuň üçin men size häzir elektron kitaphana hakynda doly gürrüň bermekçi. Onda ünsli diňlemäge başlaň!
Elektron kitaphana – bu elektron resminamalaryň, kitaplaryň, žurnallaryň tertip boýunça toplanan bölegine aýdylýar. Elektron kitaphana özünde birnäçe resminamalary, kitaplary, žurnaldyr-gazetleri saklaýar.
Elektron kitaphanalar näme üçin we haçan döredildi? Elektron kitaphanany döretmekligiň maksady.
Soňky ýyllar internediň we tehnologiýalaryň ösen ýyllary bolmagy sebäpli, käbir zatlar elektron usulda ulanylmaga başlandy. Sebäbi, elektron usulda ulanmaklyk adam üçin has ýeňil we amatly düşýär. Ilkinji elektron kitaphanany döretmeklik barada 1971-nji ýylda “Gutenberg” topary döredilip, işlemäge başlady. Emma ilkinji elektron kitaphana Maksim Moşkow tarapyndan açyldy. Gün-günden kompýuteriň we internediň ulanyjylarynyň sanynyň artmagy bilen, köp adamlar internet arkaly elektron kitaplary ulanmaklyga başladylar. Şol sebäpli hem, kitaphanalaryň okyjylarynyň azalmagyna eltýär. Şu ýagdaýda şol kitaphanalar internetde özüniň elektron kitaphanalaryny döredip başladylar. Bu kitaphana üçin hem we okyjy üçin hem amatly boldy. Çünki kitaphanada saklanýan käbir kitaplar ýitip barýan we sany az kitaplardyr, şol kitaplary elektron görnüşine geçirip, öz elektron kitaphanalarynda satyp başladylar. Elektron kitaplar hem dürli göwrümde we formatda internede ýüklenýändir. Esasan hem olar PDF, TXT, ZIP, HTML, RTF, DOC, DjVU, TIFF we ş.m formatlarda ýüklenilýändir.
Kitap – bu adamyň içki durmuşyny özgerdip biljek ýeke güýçdir. Köp kitap okan adamlar, asylly, parasatly, paýhasly bolup ýetişýärler. Köp okan – köp biler. Kitap köp okanyň, gözýetimi hem giňeler. Men hem häzir size 5 kitaby okamaklygy maslahat berýärin. Şu aşakdaky 5 kitaby okadym we bu kitaplar meniň göwnüme has ýarady. Size hem maslahat berýärin.
Jek London “Белый Клык”
Deýl Karnegi “Как стать мастером общения с любым человеком, в любой ситуации”
Kadzuo Isiguro “Остаток дня”
Lina Mur “50 и одно дыхание глубже”
Omar Haýýam “Самые мудрые притчи и афоризмы”
Bu günki mowzugym göwnüňize ýaradymy? Pikirleriňizi teswirlerde beýan ediň.
Soragyňyz bar bolsa, men bilen habarlaşyň:
E-Mail: dovranovovrenmeli@gmail.com
5,874 gezek okaldy


text:
Проект Альтернативные Новости Туркменистана существует с февраля 2010 года. Его авторы — неравнодушные граждане Туркменистана, которые хотят видеть свою Родину процветающей и комфортной для жизни всего населения.
Главный редактор проекта Руслан Мятиев
Цели
В первую очередь, мы хотим поднять уровень жизни близких нам людей. На наш взгляд, со всеми богатствами Туркменистана граждане страны могли бы жить в гораздо лучших условиях: наши родители могли бы получать высококвалифицированное медицинское обслуживание у себя в стране, наши братья и сестры могли бы на основе своих знаний поступать в местные высшие учебные заведения и получать качественное образование. Мы хотим, чтобы люди имели доступ к чистой питьевой воде, ездили по нормальным дорогам, трудились и зарабатывали достойные деньги. Беспрепятственно ездить по своей стране, жить и работать в любом из ее уголков, свободно выезжать за пределы страны и возвращаться назад – это наше священное право.
Методы
Эти цели мы намереваемся добиться посредством обмена информацией с читателями внутри страны. Именно фактами мы хотим бороться с коррупцией, некомпетентностью, безразличием и произволом чиновников, решать каждодневные проблемы жителей городов и поселков, добиваться справедливости и достойного отношения к личности. О проблемах не напишут местные туркменские средства массовой информации, хотя говорить правду не является преступлением. Мы хотим, чтобы наша информация доходила до руководителей страны, а те, в свою очередь, делали правильные выводы и принимали соответствующие решения. Мы желаем помочь государству, чтобы государство на самом деле было для человека.
Вы с нами?
Если вам есть, что сказать и чем поделиться — пишите нам, присылайте свои фотографии, и мы обязательно изучим вашу проблему. В целях соблюдения журналистской этики и исходя из принципов объективности, все присылаемые читателями факты до публикации проходят проверку у разных источников.
Biziň proýektimiz 2010-njy ýylyň fewral aýyndan bäri alynyp barylýar. Onuň awtorlary ähli halkyň ýaşamak üçin ýokary amatlyklary bolan we gülläp ösýän Watanyny görmek isleýan biperwaý bolmadyk Türkmenistanyň raýatlary.
Proýektiň baş redaktory Ruslan Mätiýew
Maksatlar
Biz ata-watanymyzyň gülläp ösmegini, bize ýakyn bolan ýürekdeşlerimiziň ýaşaýyş derejesiniň ýokarlanmagyny isleýaris. Biziň pikirimizçe, Türkmenistanyň baýlyklary bilen ilatymyz mundan hem has oňat şertlerde ýaşamagy, biziň ene-atalarymyz öz ýurdunda ökde hünärli lukmançylyk hyzmatlaryndan peýdalanmagy, yaş nesliň Türkmenistanyň ýokary okuw jaýlaryna öz zehini esasynda okuwa girip, ajaýyp bilim almagy üçin ähli mümkinçilikler bar. Biz adamlar üçin arassa agyz suwuň elýeterli bolmagyny, olaryň kadaly we düzuw ýollardan peýdalanmagyny, öz zähmetine mynasyp pul gazanmagyny isleýaris. Öz ýurdumyzyň çäginde erkin gezmek, onuň islendik künjeklerinde päsgelçiliksiz ýaşamak we işlemek, onuň daşyna erkin çykmak we ýzyňa dolanyp gaýtmak biziň mizemez hakymyzdyr.
Usullar
Öňde goýlan maksatlary biz okajylarymyz bilen maglumat we habar alyşmak arkaly gazanmakçy. Biz anyk faktlar bilen parahorluga, emeldarlaryň körzehinligine we biperwaýlygyna, olaryň eden-etdiligine garşy göreş alyp barmak, şäherlerde we obalarda ýaşaýanlaryň gündeki problemalaryny çözmäge kömek bermek, adalatlylygy gazanmaklygy we ynsan mertebesine hormat goýulmagyny isleýas. Hakykaty aýtmak jenaýat etmek bolmasa-da, türkmen habar serişdeleri problemalar barada dymýarlar. Bizde çap edilen maglumaty ýurt ýolbaşçylarynyň dykgatyna ýetirmek, olar tarapyndan gozgalan meseleler boýunça degişli kararlaryň kabul edilmegini gazanmaklyk biziň ýene bir islegimiz. Döwletiň adam üçin bolmagyny hakykat ýüzünde gazanmak islegi bilen biz döwlete goldaw bermäge höwesli.
Siz biziň bilenmi?
Eger sizde aýtmana ýa-da biz bilen paýlaşmana habaryňyz bar bolsa, onda bize ýazyň, suratlaryňyzy göýberiň. Biz hökman siziň gozgan meseläňizi içgin öwreneris. Bize iberen faktlarynyň ählisi çap edilmezden öň jurnalistik etikasynynyň talaplaryna we obýektiwlik prinsiplerine laýyklykda bizde bar bolan beýleki dürli çeşmeler boýunça barlanylar.


text:
Belarus Respublikasynyň paýtagty Minsk şäherinde söweş sungatlarynyň görnüşleriniň VII halkara oýunlary badalga aldy. Oýunlaryň çäklerinde başa-baş söweşleriň 15 görnüşi boýunça ýaryşlar geçirilýär.
Bu däp bolan ýaryş başa-baş söweşleriň Olimpiýa oýunlaryna girmeýän görnüşlerini birleşdirip, ahyrky netijede olary Olimpiýa görnüşleriniň derejesine ýakynlaşdyrmak üçin halkara derejesinde öz mümkinçiliklerini barlamaga ýagdaý döredýär.
Ýaryşlaryň ilkinji güni Türkmenistanyň ýygyndy toparyna birbada üç medal getirdi. Olaryň ählisi hem taekwando görnüşinde. Goşanyýaz Durdyýew 64 kilograma çenli agram derejesinde jemleýji tutluşykda Özbegistanyň ýygyndysyndan bolan tejribeli garşydaşyndan üstün çykyp, altyn medala eýe boldy.
Tul görnüşinde (toplumlaýyn maşklar) Orazmyrat Çaryýew bürünç medaly gazandy.
Gyzlarymyz hem üstünlikli çykyş etdiler. Mähri Agaýewa 51 kilograma çenli agram derejesinde bürünç medala mynasyp boldy.
Baýraklara mynasyp bolanlaryň ählisiniň Türkmenistanyň Milli sport we syýahatçylyk institutynyň talyplarydygyny bellemek gerek.
Ýaryş 3-nji dekabra çenli dowam eder. Häzirki üstünlikli badalga bolsa biziň türgenlerimiziň Minskide ýene-de ençeme gezek begendirjekdigine umyt döredýär.


text: Islandiýaly 15 ýaşly Brinjar Karl Birgisson Lego bölejiklerini ulanyp, 8 metrlik gämi ýasady. Ol meşhur “Titanik” gämisiniň kiçi nusgasyny gurmak üçin 65 müň bölejigi birleşdirmeli bolupdyr. Birgissonyň bu oýnawajy ABŞ-nyň Tennessi ştatynyň Pijen-Forj şäherindäki “Titanik” muzeýinde köpçülige hödürlendi. Bu oýnawaç legodan ýasalan iň uly “Titanik” gämisi hökmünde hasaba alyndy. Birgisson gämini gurmak üçin 120 guty ýelim ulanypdyr. Birleşdirilýän oýnawaçlary öndürýän LEGO kompaniýasy öz harytlaryny Birgissona arzan bahadan satypdyr. Bu oýnawaç mundan ozal Birgissonyň ata watany bilen bir hatarda Şwesiýada, Norwegiýada we Germaniýada hem köpçüligiň dykgatyna hödürlenipdi. Ýetginjek 11 ýaşyndan bäri lego bölejiklerinden dürli zatlaryň maketlerini ýasamak bilen meşgullanýar. Ol ilki ululardan kömek alandygyny, häzirki wagtda bolsa, özbaşdak işleýändigini aýdýar. Metbugat işgärlerine beren beýanatynda Birgisson: “Entek 5 ýaşymdakam birnäçe sagatlap lego oýunjaklaryma güýmenýändigim ýadymda” diýýär. Ol köplenç haýsydyr bir zadyň şekilini, kä halatda bolsa, öz hyýalyndaky zady bu oýnawaçlardan döredendigini belleýär. Ol ilki otlulary ýasamagy halaýan eken. Emma 10 ýaşyndaka garry atasy bilen balyk tutmaga gideninden soňra gämileri ýasamaga girişipdir. 11 ýaşyndaka uzynlygy 6,33 metr bolan gämini ýasaýar. Munuň üçin ol 11 aý meşgullanmaly bolupdyr.


text:
Ýokary derejeli türkmen-katar gepleşikleriniň netijeleri boýunça ikitarplaýyn resminamalara gol sekildi
Şu gün Dohada ýokary derejeli türkmen-katar gepleşikleri geçirildi. Katar döwletiniň Emiri Şeýh Tamim bin Hamad Al Tani hem-de hormatly Prezidentimiz Gurbanguly Berdimuhamedow ilki iki ýurduň resmi wekiliýetiniň gatnaşmagynda giňeldilen düzümde duşuşyk geçirdiler, soňra bolsa olar “ýüzbe-ýüz” ýagdaýda duşuşdylar.
Bu ýokary derejeli duşuşyk taraplaryň strategiki we uzakmöhletleýin hyzmatdaşlygy täze derejä çykarmak meýillerini tassyklaýar. Türkmenistan ykdysadyýetde, ylymda we bilimde, energetika ulgamynda hem-de sport pudagynda düýpli üstünlikler gazanan ýurt hökmünde Kataryň tejribesini öwrenmäge uly gyzyklanma bildirýär.
Söwda-ykdysady hyzmatdaşlygy ösdürmek hem-de özara haryt dolanyşygyny diwersifikasiýalaşdyrmak üçin uly mümkinçilikleriň bardygy bellenildi. Şeýle hem biziň ýurtlarymyz uglewodorod serişdeleriniň örän uly gorlaryna eýedir. Bu bolsa ýangyç-energetika toplumynda hyzmatdaşlyk etmegiň möhümdigini şertlendirýär.
Türkmen-katar hyzmatdaşlygynyň köp dürli meseleleri boýunça pikir alşyp, hormatly Prezidentimiz Gurbanguly Berdimuhamedow bilen Emiri Şeýh Tamim bin Hamad Al Tani dürli pudaklarda netijeli hyzmatdaşlygy amala aşyrmagyň ýollaryny anykladylar. Gepleşikleriň ahyrynda ikitaraplaýyn resminamalara gol çekmek dabarasy boldy.
Resminamalaryň arasynda Türkmenistanyň DIM-niň halkara gatnaşyklary instituty bilen Katar döwletiniň Diplomatiýa institutynyň arasynda diplomatlary taýýarlamak boýunça hyzmatdaşlyk etmekde özara düşünişmek barada Ähtnama bar. Hökümetara derejesinde energetike ulgamynda hyzmatdaşlygy ösdürmek boýunça we standartlaşdyrmak, metrologiýa, sertifikasiýa we hasaba alyş pudaklarynda hyzmatdaşlyk boýunça özara düşünişmek barada ähtnamalar kabul edildi.
“Türkmenhowaýollary” döwlet milli gullugy bilen Katar Döwletiniň Raýat awiasiýasy müdirligi özara düşünişmek barada Ähtnama gol çekdiler. Ýene bir resminama ekologiýa ugruna degişli bolup, ol bioköpdürlilik we janly tebigaty goramak boýunça özara düşünişmek barada Ähtnamadyr.


text:
TMCELL ulgamyna (3G) üçünji görnüşiň birikdirilmegi köp sanly häzirki zaman smartfonlaryny, kommunikatorlary, planşetleri we gajetleri üpjün edýär. Wideojaňlary amala aşyryň, indi Siz wideokonferensiýalary gurnap bilersiňiz. Internetiň üsti bilen işjeň aragatnaşyk saklaň, elektron poçtasyna we sosial ulgamlaryna çalt giriň. Akymlaýyn TV-ny göni öz telefonyňyzyň ekranynda görüň. Saz diňläň, оn-laýn oýunlaryny oýnaň. Özüňiz üçin multimedia-kontentiň ägirt köp dürlüligini açyň.
Internede 3G WCDMA ulgam boýunça birikmek üçin TMCELL-iň islendik tarif meýilnamasyndan peýdalanyp bilersiňiz. Siziň «Internete girmek (GPRS)» hyzmatyna öň birikdirilenligiňiz hökmanydyr. Bu hyzmatyň bahasy, adatça, TMCELL-e birikdirileniňizdäki ilkinji tölege girýär.


text:
27 Kasım 2016 Pazar
Türkmenistanyň Prezidenti Iş Sapary Bilen Lebap Welaýatyna Ugrady
Hormatly Prezidentimiz Gurbanguly Berdimuhamedow iş sapary bilen Lebap welaýatyna ugrady.
Milli Liderimizi Türkmenabat şäheriniň howa menzilinde welaýatyň ýaşululary, duz-çörek bilen garşyladylar. Milli lybasly gyzlar hormatly Prezidentimize ter gül desselerini gowşurdylar.
Din wekilleri Türkmenistanyň Prezidentine Beýik Biribardan jan saglyk hem-de ýurdumyzyň we halkymyzyň bähbidine alyp barýan giň gerimli işlerinde rowaçlyk dileg etdiler.
Ýaşulular hormatly Prezidentimize ýurdumyzyň sebitlerini hemmetaraplaýyn ösdürmek, ilatyň ýaşaýyş-durmuş derejesini mundan beýläk-de ýokarlandyrmak boýunça alyp barýan asylly işleri üçin çuňňur hoşallyklaryny aýtdylar, şeýle hem türkmen paýtagtynda dünýäniň köpsanly döwlet we hökümet baştutanlarynyň, iri halkara guramalarynyň ýolbaşçylarynyň gatnaşmagynda Durnukly ulag ulgamy boýunça Ählumumy maslahatyň üstünlikli geçirilmegi bilen gutladylar.
Döwlet Baştutanymyz ýaşulular bilen söhbetdeşlikde olaryň ýaşaýyş-durmuş şertleri bilen gyzyklandy. Milli Liderimiziň belleýşi ýaly, Berkarar döwletimiziň bagtyýarlyk döwründe türkmen halkynyň durmuş derejesini mundan beýläk-de ýokarlandyrmak maksady bilen ýurdumyzyň ähli welaýatlarynda durmuş hem-de önümçilik maksatly binalar we desgalar yzygiderli gurulýar we ulanmaga berilýär.
Hormatly Prezidentimiz Gurbanguly Berdimuhamedow ýaşululary ýurdumyzda giňden bellenilýän Hasyl toýy bilen gutlap, maksatnamalaýyn çäreleriň durmuşa geçirilmegi netijesinde Türkmenistanda bugdaýyň, gök ekinleriň, miweleriň we bakja önümleriniň bol hasylynyň ýetişdirilýändigini aýtdy, olar her bir türkmen maşgalasynyň saçagyny bezäp, halkymyzyň abadançylygyny alamatlandyrýandygyny, ýurdumyzda oba hojalyk önümlerini öndürijilere ýeňillikleriň berilmeginiň, öňdebaryjy kärendeçileriň we ekerançylaryň sarpalanmagynyň olaryň zähmetine berilýän ýokary bahanyň hem-de çuňňur hormatyň nyşanydygyny belledi.
Şu günler Türkmenistanyň başlangyjy bilen Aşgabatda BMG-niň howandarlygynda geçirilýän Durnukly ulag ulgamy boýunça Ählumumy maslahatyň taryhy ähmiýeti barada aýtmak bilen, milli Liderimiz häzirki döwürde ulag ulgamynyň uzak geljekde dünýä ösüşiniň esasy ugurlaryny kesgitlemek bilen, möhüm ugurlaryň hataryna girýändigini, ählumumy geoykdysady ösüşiň möhüm şerti bolup durýandygyny, oňa kuwwatly döredijilik itergi berýändigini nygtady. Biziň ýurdumyz geografiki taýdan amatly ýerleşmek bilen, örän möhüm üstaşyr-ulag we sebit hem-de yklym ähmiýetli logistika merkezi hökmünde bu ulgamda özüniň mümkinçiliklerini ählumumy abadançylygyň bähbidine ugrukdyrýar, muňa öňde boljak Aziýa halkara demir ýol ulag geçelgesiniň Atamyrat-Ymamnazar (Türkmenistan)—Akina (Owganystan) böleginiň ulanmaga berilmegi mynasybetli dabaralar hem şaýatlyk edýär.
Hormatly Prezidentimiz ýaşululara ýurdumyzyň durmuşynda amala aşyrylýan möhüm çärelere işjeň gatnaşýandyklary, ýaş nesli terbiýelemek boýunça yzygiderli işleri alyp barýandyklary üçin minnetdarlyk bildirdi we olara jan saglyk, işlerinde üstünlikleri arzuw etdi.
Şol wagt Türkmenabat şäheriniň howa menzilinde Owganystan Yslam Respublikasynyň Prezidenti Mohammet Aşraf Ganiniň uçary gondy. Ony Türkmenistanyň Prezidenti mähirli garşylady. Gyzjagyz we oglan türkmen we dari dillerinde goşgy okaýarlar. Iki goňşy ýurduň liderlerini welaýatyň döredijilik toparlary joşgunly aýdym-saz we tans çykyşlary bilen garşyladylar.
Soňra döwlet Baştutanlarynyň awtoulag kerwenleri howa menzilinden ugradylar.
Garaşylyşy ýaly, ertir iki dostlukly ýurtlaryň baştutanlary, şeýle hem köpsanly daşary ýurtly myhmanlar, hormatly Prezidentimiz Gurbanguly Berdimuhamedowyň başlangyjy boýunça gurulýan Aziýa halkara ulag geçelgesiniň–Türkmenistan-Owganystan—Täjigistan demir ýolunyň birinji tapgyrynyň açylyşyna gatnaşarlar. Bu ulag geçelgesi taslama gatnaşyjy ýurtlaryň, şeýle hem Gyrgyzystanyň çäklerinden geçip, Hytaýyň demir ýol ulgamlaryna barar hem-de onuň üsti bilen Aziýa-Ýuwaş umman sebitleriniň bazarlaryna çykar.
Kaydol: Kayıt Yorumları (Atom)


text:
Federal derňew edarasynyň (FBI) ozalky müdiri Jeýms Komiýniň, Birleşen Ştatlaryň 2016-njy ýyldaky prezidentlik saýlawlarynda orslaryň gatnaşygyny we prezident Donald Trampyň ýaranlarynyň Orsýet bilen ilteşigini derňeýän kanunçykaryjylarynyň öňünde şaýatlyk edip çykyş edýär.
Komiýniň 8-nji iýunda Senatyň aňtaw komitetinde edýän çykyşy, onuň Tramp barada galdyran ýazmaça bellikleriniň halk köpçüligine ýetirilmeginiň yz ýanyna gabat geldi. Şaýatlyk häsiýetli ýazmaça belliklerde Komiý, özüni 9-njy maýda wezipeden çetleşdiren Trampyň, Federal derňew edarasyna prezidentiň ilkinji howpsuzlyk geňeşçisi we orsýetli resmiler bilen ilteşikli derňewi ýapmaga basyş edendigini aýdýar.
Şeýle-de Komiý, 27-nji ýanwarda Ak tamda guralan agşamlykda Trampyň ondan wepalylyk talap edendigini aýdýar. Agzalýan agşamlyk prezidentiň kasam kabul edip işe girişmeginden bir hepde soň guralypdy. Birleşen Ştatlaryň aňtaw resmileri saýlawlara Orsýetiň prezidenti Wladimir Putiniň demokrat dalaşgär Hillari Klintonyň garşysyna respublikanlaryň peýdasyna galtaşygy buýruk berendigini, munuň netijesinde Trampyň ýeňiş gazanandygyny aýdýarlar.
Komiýniň bellikleri onuň Tramp bilen geçiren ikiçäk duşuşyklaryndan soňra bellige alnan jikme-jiklikleriniň esasynda ýazylypdyr. Agzalýan ýazmaça bellikler soňky birnäçe hepdäniň dowamynda habar serişdelerinde prezidentiň öz howpsuzlyk geňeşçisi Maýkl Flin boýunça alnyp barylýan derňewlere täsir etmäge synanyşandygy barada aýdylýan gürrüňler bilen belli bir derejede ylalaşýar. Maýkl Flin 13-nji fewralda entek wezipä bellenenine bir aý hem dolmanka, özüniň Orsýetiň Waşingtondaky ilçisi Sergeý Kislýak bilen eden gürrüňleri dogrusynda wise-prezident Maýk Pense nätakyk maglumat bermekde aýyplanyp işden boşadylypdy.
Komiý ýazmaça belliklerinde Trampyň derňewlerden azatdygyny onuň özüne aýdandygyny belleýär. Trampyň aklawçysy Mark Kasowitz 7-nji iýunda bu ýagdaýa aýratyn üns çekmek bilen şeýle diýdi: “Prezident özüni tutuş durky bilen päk we bigünä duýýar”.
Ýöne, Wekiller palatasynyň respublikan sözçüsi, ýokary derejeli amerikan kanunçykaryjy Paul Raýan, Trampyň ýurduň kanun goraýjy edarasynyň başlygyndan wepalylyk talap etmegi “gürrüňsiz nädogry” diýdi.
Roýters (Reuters) habar agentliginde çykyş eden käbir hukukçy ekspertler, Komiýniň ýazmaça şaýatlyk belliklerinde aýdylýan ýagdaýlar sebäpli, ýagny Trampyň Komiýden wepalylyk talap etmegi we Flin boýunça alnyp barylýan derňewi ýatyrmagyna garaşmagy onuň adalaty bökdändigine güwä geçip, prezidentiň suda çekilmegine esas döredip biler diýýärler. Şol bir wagtyň özünde, käbir hukukçylar Trampyň Flin boýunça alnyp barylýan derňewleri ýatyrmaga niýetlenendigini subut etmegiň kyndygyny aýdýar.
Komiý ýazmaça belliklerde, 27-nji ýanwarda guralan agşamlygyň dowamynda Trampyň özünden FBI direktory wezipesinde galyp galmazlyk islegi bilen gyzyklanyp sorag sorandygyny aýdýar. Komiý bu wezipä ozalky prezident Barak Obama tarapyndan bellenipdi.
Bu soraga Komiý on ýyl möhlet bilen bellenen wezipesinde möhleti tamamlanýança galmaga isleg bildirýändigini aýdyp jogap beripdir. Ol syýasy taýdan hiç hili tarap tutmaýandygyny hem sözüniň üstüne goşupdyr.
Komiýniň aýtmagyna görä, yanwarda geçirilen agşamlykda Tramp oňa: “Maňa wepalylyk gerek! Men wepalylyga garaşýan” diýipdir. Komiý bolsa “men dogruçyl bolaryn” diýip jogap beripdir.
Soňra Tramp “dogruçyl wepalylyk” isleýändigini aýdypdyr. Komiý: “Siz menden şony alarsyňyz”, diýipdir.
14-nji fewralda Tramp bilen Komiýniň arasynda bolan duşuşykda prezident derňew edarasynyň başlygyna Flin derňewi boýunça basyş edipdir.
Komiýniň ýazmagyna görä, Tramp oňa: “Bu mesele boýunça gaýrat etseň öz ýoluňy has aýdyň görersiň. Flin meselesi boýunça... Ol oňat oglan” diýipdir.
“Men prezident, Fliniň dekabrda ors ilçisi bilen geçiren gürrüňdeşligi boýunça alnyp barylýan derňewiň ýapylmagyny haýyş etjek bolýarmyka diýip düşündim” diýip, Komiý ýazmaça belliklerinde aýdýar.
Tramp Komiýni 9-njy maýda wezipeden çetleşdiripdi. Bu waka Waşingtony aýaga galdyryp, ozalam orsýetli we beýleki daşary ýurtly resmiler bilen boldy diýilýän ilteşik sebäpli sarsylan Trampyň prezidentlik tagtyna has hem şübhe bilen garalmagyna getirdi.
Federal derňew edarasynyň agzalýan ugur boýunça alyp barýan işine goşmaça hökmünde, Senatyň aňtaw komiteti we Wekiller palatasynyň binýadynda döredilen azyndan bir komitet agzalýan şübheli ilteşigi derňeýär. Şol bir wagtyň özünde, gürrüňi edilýän toparlar, Birleşen Ştatlaryň aňtaw gulluklarynyň ‘2016-njy ýylda geçirilen prezidentlik saýlawlaryna orslaryň goşulyşmagy bilen Trampyň peýdasyna ýeňiş gazanyldy’ diýip, gelen netijesini derňeýär.
Komiý Trampyň özüne, halkyň öňüne çykyp prezidentiň derňelmeýändigini mälim edip çykyş etmegi üçin hem basyş edendigini aýdýar. Ýazmaça belliklerden mälim bolşuna görä, Tramp 30-njy martda Komiýe jaň edip “gara bulutlary aradan aýyrmak üçin näme etse?” bolar diýipdir.
Komiý: “Men, biziň tijegimiz özümizde! Bu meseläni (Orsýetli meseläni) mümkin boldugyndan tiz derňeýäs. Işimizi doly berjaý edip munuň netijesinde hiç hili meselä duşmasak bu örän peýdaly bolar diýdim. Ol ylalaşdy, ýöne şonda-da bu meseläniň özüne edýän täsiri baradaky gürrüňleri tekrarlady” diýip belleýär.